
Nijesu samo Turci bili nevoljom, koja je kneza Gašpara bila. Još 
je veću muku mjegovoj duši zadavala pravda, koja je nastala između 
porodice Frankapana i Zrinskih. Kada je g. 1572, u cvijetu svoje muževne 
snage umro slavni vitez Franjo Frankapan Slunjski, prekrši se grana 
Slunjskih Frankapana, Njihova imanja ostadoše bez zakonita gospodara 
i zato knez Gašpar prijavi na njih svoje pravo. I premda je sabor hrvatski 
6. 1573, podupirao njegovo traženje, zagovarao ga i preporučivao kralju, 
ipak slunjska dobra Slunj, Cetin, Kladuša, Krstinja, Gora, Letovanić i 
Ledenice dođoše dijelom u ruke carske vojske, dijelom u ruke turskih 
osvajača, Time je rod Frankapanski bio i te kako oštećen, a knez Gašpar 
u dno duše povrijeđen, Pa i taj bol ne bijaše tako gorak, jer ga zada 
tuđin, koji nije imao volje, da shvati osjećaj ne samo za pravdu, nego 
još više za tradiciju roda Frankapanskoga. Još je jači bol morao Gašpar 
izdržati, kada je posljednji Ozaljski Frankapan Stjepan Ozaljski g. 1577. 
završio život, a sva su njegova imanja baštinili njegovi nećaci Zrinski, 
jer je na njih imala tobože pravo njihova mati Katarina, rođena Franka- 
panka, a udata za sigetskog junaka Nikolu Šubića Zrinskoga. Videći 
Gašpar, da je time povrijeđeno rodbinsko pravo, izraženo na modruškom 
sastanku g. 1449,, podignu bez oklijevanja pravdu zbog nasljedstva. A tko 
na Gašpararovu mjestu ne bi toga učinio, videći, kako se inače bogati kne- 
zovi Zrinski još više obogaćuju i kako tolikim svojim gradovima pribrajaju 
još i od ujaka Stjepana Ozaljskoga naslijeđene posjede Ozalj, Dubovac, 
Ribnik, Novigrad na Dobri, Zvečaj, Lukovdol (Severin), Ogulin, Modruše, 
Skrad i Slunj u zagrebačkoj županiji, te gradove Grobnik, Bakar, Hreljin, 
Novi i Ledenice u Hrvatskom primorju, dok su knezovi Tržački u vječnoj 
borbi s Turčinom i s njemačkom najezdom izgubili na istoku svoje drža- 
vine sve svoje posjede i napokon tako osiromašili, da je knez Gašpar mo- 
rao za plaću služiti na hrvatskoj krajini, ako je htio da održi sebe i dom 
svoj u Bosiljevu. A da su gradovi i posjedi Stjepana Ozaljskoga po ugovoru 
modruškom i po pravdi Boga velikoga pripali knezu Gašparu, bila bi se 
snaga njegova roda znatno podigla, Ovako je on krvava srca morao gle- 
dati, kako se knezovi Zrinski bogatstvom pretrpavaju, a njegov će slavan 
kneževski rod morati od bijede svisnuti. Da do toga ne dođe knez je 
Gašpar zažmirio očima i bez obzira udario ma rođake svoje, 

Položaj kneza Gašpara u parbi sa Zrinskima ne bijaše zavidan, Na- 
sljednici Stjepana Ozaljskoga imali su za se tu prednost, što je njihov 
otac Nikola Sigetski još 1, veljače g. 1544, napravio sa šurjakom Stjepa- 
nom Ozaljskim ugovor o zamjeničnom nasljedstvu, te bi porodica, koja 
preživi, imala naslijediti sav imetak izumrle obitelji, Po tom je ugovoru 
knez Stjepan Ozaljski napisao oporuku 10, travnja 1572., dakle pet go- 
dina prije svoje smrti, kojom je »vse gospodctvo naše, grade i kmete, i 
vsa k njim pristojanja, mala i velika, toliko pri moru, koliko i ovde na 
Hrvatih, ništar neizlažući ni onamo ni ovde« zapisao i darovao »vzmožnoj 

1 zveličenoj gospodi Jurju, Krištofu i Miklovušu knezem Zrinskim, naše 
rojene sestre bivše gospe Katarine od Frankopanov sinom a našim netja- 
kom. ,.«* Ali još prije te oporuke mladi su knezovi Zrinski: Krsto, Juraj i 
Nikola boravili u gradu Ozlju, upravljali ujakovim gradovima i posjedima, 
izdavali razna naređenja i pisali isprave, Tako su oni, kada je njihov ujak 
Stjepan Ozaljski umro, bili već »beati posidentes« (blaženi posjednici). 
Stoga je knez Gašpar imao ljutih briga i vraškoga posla, upustivši se u 
parnicu sa Zrinskima. A gdje se dva pru, obično se treći veseli. Tako se i u 
toj parnici javio treći, tražeći baštinu izumrlog roda Ozaljskih Frankapana. 
To bijaše kraljevski fiskus (od lat. riječi fiscus = ured ili blagajna za 
prihode od državnih dobara), komu su po zakonu pripadali svi posjedi ple- 
mićkih rodova, ako bi im muška loza izumrla. Još se knez Stjepan u zemlji 
ni ohladio nije, već je kralj Rudolf 20, kolovoza 1577, naredio, da se svi 
Sradovi i posjedi Stjepanovi predadu kruni i fisku, a baštinicima da se 
isplati četvrtina tih posjeda, Ovo je kraljevsko naređenje prisililo parbene 
stranke, da se sporazume i nagode. U Čakovcu, na dan Duhova 22, svib- 
nja 1580., prosvijetli Duh sveti pamet Zrinskih i Gašpara Frankapana, i 
oni se pred ugarskim namjesnikom i jegarskim biškupom Stjepanom Ra- 
detinsom pogode tako, da je Gašpar Frankapan dobio od Stjepanove 
ostavštine imanja: Novigrad na Dobri, Zvečaj, Severin i Novi u Vinodolu. 
Ova su imanja bila podobna, da pridignu loše imovno stanje Tržačkih 
Frankapana i knez bi Gašpar bio mogao prilično živjeti sa svojim sino- 
vima Jurjem, Nikolom i Vukom, koje je imao u srećnom braku s Kata- 
rinom, kćerju karlovačkoga generala Ivana Lenkovića, da mije bilo brige 
za borbu s Turcima i za izdržavanje obrane, Upravo ova potonja briga 
budila je u njegovoj duši nemir, koji se malo po malo pretvarao u neza- 
dovoljstvo zbog ugovora sa Zrinskima, te započe nanovo tražiti ostatak. 
nekadašnjih imanja Stjepana Ozaljskoga. Tako nastadoše nove razmirice, 
koje između tih dviju najuglednijih porodica hrvatskih potrajaše trideset 
godina na sablazan njihovih podložnika, a na štetu njihova ugleda.“ 

Još više nego li kneza Gašpara boljela je nagoda s knezovima Zrin- 
skima Gašparovu ženu Katarinu. Ona nije nikako pregorjeti mogla, što 
su mladim Zrinskima pripali toliki Frankapanski $radovi i posjedi kao 
što su: Bakar, Grobnik, Hreljin, Grižane, Drivenik, Bribir i Ledenice u 
Vinodolu, zatim Ozalj, Dubovac, Ribnik, Slunj, Vitunj, Ogulin, Modruše, 
Skrad, Mlaka, Greda, Ključ, Tovunjska peć, Jesenica i Plasi, te napokon 
Brod, Mavravice (Moravice), Podstenje, Osivnica i Gerovo. Stoga je ona 
već slijedeće godine poslala u Zagreb bosiljevskoga župnika Stjepana 
Kovačića, da u ime njezino i nedoraslog joj sina Jurja prosvjeduje pređ 


75 Kukuljević, Acta croatica, Str, 266—268, 

"€ Lopašić, Bosiljevo. Str. 337—339, — Oko Kupe i Korane. Str, 57—58. — La- 
szowski, Hrvatske povjesne gradjevine. Str. 115—116. — Strohal, Uz Lujzinsku 
cestu, Str, 126—8. 


GOSPOŠTIJA KRČKIH KNEZOVA FRANKAPANA. 


1. i2, Otok Krk. 


»Površina otoka iznosi 405 četvornih kilometara, najveća dužina 38 km, širina 18 km, 

a obale imaju 189 km, Na ovom je otoku sedam općina, sedam kaštela, sedam narječja, 

sedam nošnja, sedam kreposti, sedam smrtnih grijeha, tu ima sedam plemena na dva- 
deset i tri hiljade tristo pedeset duša...« 

zagrebačkim kaptolom protiv nagode, napravljene između njezina muža i 
knezova Zrinskih, Što je na taj prosvjed učinio zagrebački kaptol nije nam 
poznato, Isto tako ne znamo, «kako se knez Gašpar ponio videći te samo- 
stalne podvige svoje žene Katarine. I poslije smrti Gašparove (6, 1586.) 
nije Katarina mogla zatomiti osjećaja svojih. Na dan 4. siječnja g. 1587. 
zastupa Katarinu i sina Nikolu bosiljevski plemić Gregorije Golubić i pred 
zagrebačkim kaptolom prosvjeduje protiv nagode, koju su 6. 1580. sklopili 
Juraj Zrinski i Gašpar Tržački. Poslije toga prosvjeda postanu odnosi 
između tih dviju porodica još napetiji, još nesnosniji, Juraj Zrinski na- 
stojaše, da udovi Gašparovoj ojadi život, a ona je opet sa svoje strane 
prkosila, gdje je god mogla, 

Juraj Zrinski bijaše skrbnikom Gašparovih sinova, a ujedno i ovršite - 
ljem Gašparove oporuke, U tom svojstvu prosvjedovao je Zrinski 2. si- 
ječnja 1589, pred zagrebačkim kaptolom na usta svoga prefekta grada 
Ozlja Petra Baljardića (inače Peroczy zvanoga) protiv postupka matere 
mladih Frankapana, jer je čitav Novigrad na Dobri dala u zakup tuđincu, 
barunu Vuku Auerspergu, mjesto da ga je dala u zakup svome rođaku 
Zrinskomu, Na ovaj prosvjed odgovori Katarina tako, da je najstarijeg 
sina svoga Jurja poslala u Ljubljanu, neka se odgoji i obrazuje pod nad- 
zorom i vodstvom rođaka Auersperga, A to je Jurja Zrinskoga ujelo za 
srce i potaklo ga na osvetu, koju je izveo na ovaj način, 

Još za života svoga g. 1586, sukobi se knez Gašpar Frankapan s ka- 
pitanom Tomašem Mogorićem, koji je držao selo Potoki u gospoštiji bo- 
siljevačkoj. Zbog neke neisplaćene globe od 300 forinti navali knez 
Gašpar na Mogorićev posjed i silom mu otme selo Potoki. Nato Mogorić 
podiže parnicu protiv kneza Gašpara, no ovaj umre prije provedenja 

Kada je Juraj Zrinski g. 1589, bio od Katarine onako povrijeđen, po- 
nuka svoga kapitana Tomaša Mogorića, da nanovo zametne parnicu 
s Frankapanima radi sela Potoka, Tomaš posluša svoga kneza i podiže 
parnicu protiv Jurja, Nikole i Vuka Krste Frankapana. Nato u prosincu 
1589. zagrebački kaptol posla vaškoga arciđakona Blaža Gjuraka i kano- 
nika meštra Martina Košutića, da ustanove u kakvoj se tjelesnoj i du- 
ševnoj zrelosti tuženi dječaci nalaze. Za najstarijeg dječaka Jurja utvrdiše, 
da se nalazi kod plemenitog Kristofora Auersperga u Ljubljani na odga- 
janju, za srednjega Nikolu ustanoviše, da je »sada u šestoj godini svojoj«, 
a za najmlađega Vuka rekoše, da je još posve malo djetešce. Na osnovi 
tog očevida nije se poziv na sud mogao uručiti malodobnim dječacima, 
pa se prema tomu nametnuta parnica nije ni sada provesti mogla, Ona 
je provedena istom g. 1590., kada je na branik svoje djedovine i braće 
svoje stao" 


TT Klaić Vjekoslav. Banovanje kneza Nikole Frankopana Tržačkoga (1617,— 
1622.). U Zagrebu 1916. Str. 20—24, 

8. Juraj IIL 


vrativši se iz Ljubljane u domovinu svoju. Želeći se riješiti parnice, koja 
bijaše njemu i njegovoj braći nametnuta, pogodi se dne 22. kolovoza s To- 
mašem Mogorićem tako, da će mu on i braća njegova isplatiti u gotovu 
1000 forinti i dati mu pokretnina za 400 forinti, a Tomaš će odustati od 
tužbe." 

Poslije te sretno završene parnice obrati se mlađahni knez Juraj pi- 
tanju baštine Stjepana Ozaljskoga. On je dobro znao, kakove je natege 
s tom baštinom imao njegov otac a napose mjegova majka, Stoga on na- 
novo pokrenu to pitanje i 6. 1591. otvori paljbu na Zrinske, prosvjedujući 
protiv nagode, koju je njegov otac »nepromišljeno« sklopio, i tražeći, da 
Zrinski njemu i braći mjegovoj vrate sve isprave, koje se odnose na 
posjede izumrle loze ozaljske. Svojim zahtjevom nastavi Juraj razmirice, 
koje između uglednih porodica Zrinskih i Frankopana započeše za oca 
njegova Gašpara a dokrajčiše se istom onda, kada se Katarina Franka- 
panka udala za Petra Zrinskog, ili tek onda, kada je tuđinski mač i oganj 
sunovratio hrvatske velikaše u prah i pepeo, 

Jamačno Juraj Frankapan ne bi sa Zrinskima zametao pravde, da su 
njegove novčane prilike bile bolje. Zbog novca je morao služiti kao kra- 
jiški časnik na granici tadanje turske države, Eno ga g. 1580, kapetanom 
u Ogulinu, a deset godina poslije u Križanić-Turnju kraj Karlovca, Voj- 
nička plaća dobro mu pomagaše pri uzdržavanju imanja i podizanju pro- 
pala gospodarstva, na koje je uvijek i svagdje mislio, Lijepo ga u tom 
pogledu predstavlja i označuje jedna sačuvana listina od g. 1592, Knez 
Juraj nalazi se 4, listopada 1592. u taboru bana Tome Erdeda na Kupi 
kod Grgurića broda (in castris banalibus, in vado Grgurića positis 4, 
die octobris 1592.) i daje »na znanje vsim i vsakomu, pred kih goder 
ov maš otvoreni list dojde, da mi uzesmo od plemenitoga kneza Mihajla 
Herendića" u naših kruto velikih potribšćinah u posudno 
ime sto i pedeset dukat z ovim putem ali razlogom, da je mi imame 
imenovanomu knezu Mihajlu Herendiću, počamši od ove sadanje Martinje, 
ka je ovoga lita 1592., tere do druge prve prišasne Martinje, ka bude 
u litu 1593., prez sakoga mankamentoma vrnuti i na njegov dom na puni 
poslati, njemu ali nje$ovom ostanku, i da mu imamo od tih imenovanih 
pinez fitja ali interese dati na to imenovano lito petnadeset ugrskih 
dukat prvo nego bi ta imenovana Martinja došla; ako li bi tu im mi, ali 
ki goder naš brat ali ostanak (čega Bog nedaj po pripećenom našem 


78 Klaić. Banovanje kneza Nikole, Str. 24. 

7% Herendići, starinom plemići iz županije Bužanske u današnjoj donjoj Lici, u 16. 
vijeku vlastela kod sv, Petra na Mrežnici, pod Lipom na Dobri i u Bubnjarcima nedaleko 
Ribnika na Kupi. Potomci seljačkoga staleža živu u Draganićima i u Prozorju više Du- 
$og sela. 

pomanjkanju) ne hoteli ali nemogli nat gori zapisani rok 
postaviti, tako da smo mu taki drugi dan po toj imenovanoj Martinji, 
ali ki goder naš rod ali ostanak, na koga bi naše imanje spalo, duplo 
dužni dati i položiti, Obr toga takajše dvadeset lakat granata da mu 
imamo dati do toga rečenoga roka i gusto krat imenovanoga, Ako li bi 
mi u vsem tom nehotili ostati kakovom goder suprotivštinom, tako da 
ima knez Mihal Herendić, ali bi goder spol negov, ženski ali mužki, 
tak v naše imanje Bosiljevsko polag samoga ovoga našega lista jakosti 
poiti, sami s gosp. vicebanom, ki u ono vrime bude, ali g, vicemeštrom, 
te se za vsu duplu imenovanu sumu zadovoliti u gibućoj ali negibućoj 
marhi našoj prez sakoga pravdenoga suproti rečena repeluvanja oli 
inhibuvanja.«" 

'Ova listma prikazuje jasno do kakvog je stanja dospio posljednji 
ogranak velikoga i moćnoga stabla roda Frankapanskoga. Dok su vladari 
evropskih država u raskošnim dvorovima bezbrižno provodili život, dotle 
su osiromašeni Frankapani čuvali Evropu na predziđu kršćanstva, na 
$ranici tursko-hrvatskoj. Dok su kraljevski fisci mislili samo na to, da za 
svoga kralja zgrnu što više posjeda i bogatstva, dotle su ratom zaposleni 
Frankapani jedva dospjeli, da očuvaju ugrožene posjede svoje, pa bilo i- 
uz riziko kneževskoga ugleda svoga, A taj ugled bijaše velik, golem, jer i 
nosioci njegovi bijahu veliki, golemi — po izvršenim djelima svojim. Šteta 
samo, vječna šteta, što se sjaj tog ugleda pomračio nešto, kada su Zrinski 
naslijedili posjede Ozaljskoga Frankapana, Ali tu nije drukčije moguće 
bilo. Zrinski su u očima Jurja Frankapana bili isto, što i kraljevski fisci, 
a to ga je vrijeđalo i boljelo, I kad je za uvrijedu i za bol tražio i našao 
odgovor, bilo mu je lakše, mnogo lakše. A Zrinski dašto nijesu na taj 
odgovor šutjeli. I oni su odgovarali, kako su znali i mogli. Tako su se 
Sodinama nizale uvrijede za uvrijedama, prkosi za prkosima, pravde za 
pravdama, a ljubav i mir iseliše iz uglednih tih dvorova kneževskih, 

Lopašić nam iznosi čitavu povijest Zrinsko-Frankapanskih sporova i 
sukoba; od kojih ćemo samo nekoje spomenuti ovdje. 

Godine 1590, zahtijevaše Juraj Zrinski sudbeno, da Frankapani vrate 
prije ustupljena imanja, pod izlikom, što Frankapani ne zadovoljavaju 
uslovima ugovora, već zadirkuju u miran posjed ostalih naslijeđenih ima- 
nja i ne štite Zrinske od kraljevskoga fiska, kako se bijahu obvezali, Na 
taj zahtjev odgovori Juraj Tržački u Bosiljevu kaptolskom izaslaniku popu 
Andriji Radoviću, da ne mari držati se ugovora, koji je sklopljen protiv 
prava obitelji Frankapana, da preuzeta imanja ne misli odstupiti, a napo- 
kon da će tražiti i ostala imanja, koja su Zrinskima ostavljena na čuvanje 
samo dotle, dok Turci na njih navaljuju. 


8 Lopašić, Spomenici Tržačkih Frankopana. Str, 211—212, 
8 Lopašić, Bosiljevo. Str, 339—340, 


GOSPOŠTIJA KRČKIH KNEZOVA FRANKAPANA. 


3, Baška nova. 


4, Put iz Baške u nutrašnjost otoka. 

Godine 1598, kastelan Frankapanova grada Severina Ivan Osojnički 
ugrabi Zrinskovim slobodnjacima iz Prilišća silu goveda, jaradi i ovaca. 
Godinu dana poslije Frankapanov službenik Vuk Lovinčić otme na javnoj 
cesti pokraj sela Zdihova Zrinskim kmetovima (iznad grada Bakra) više 
konja i robe, Isto tako Juraj Frankapan posvoji blago Matije Šimunovića, 
slobodnjaka iz Prilišća, uhvativši ga kod Novigrada na brdu Kmeti, Iste 


« 


godine nahrupi sam Juraj sa svojim plemenitim službenicima Vukom i 
Petrom Lovinčićem te Andrijom Cvitanovićem i otme Prilišćanima konje. 
Takvih otimačina i nasilja na ljude Jurja Zrinskoga bijaše često i mnogo, 
pak je Zrinski morao tražiti pravdu i pravicu, Napokon Juraj Frankapan 
obeća Zrinskom, da će na 1. dan mjeseca ožujka u mjestu Prilišću pri po- 
rušenom kastelišću i crkvi sv. Jurja na Vukovoj Gorici pred izabranim 
porotnicima vratiti oteta goveda i ovce, te naknaditi počinjene štete, 
Frankapan ne izvrši svoga obećanja. O tom govori »otvoreni list, pisan 
na Svarči 4, dan marciuša miseca, leta tisuće šest sto i prvoga«. Zbog 
ilustracije Jurja Frankapana i njegovih tadanjih nevoljnih prilika dono- 
simo taj list u cijelosti." 


»Mi Tomaš Severšić od Svarče, vicešpan Zagrebačke gradske meje i Bernarda Se- 
veršić od rečene Svarče, sudac četvrti rečene Zagrebačke gradske meje,"5 Dajemo na 
znanje vsim i vsakomu, komu je dostojno i pred kih pride ta naš list, da plemeniti knez 
Ivan Zmajlović, porkulab grada Ozlja vzmožnoga gospodina Jurja Zrinskoga, u kipu 
 rečenoga svoga gospodina pred nas došadši, protestova na današni dan, ki je ta list 
pisan, tako da on budući poslan od imenovanoga svoga gospodina, gospodina Jurja Zrin- 
skoga na imanje Prilišće na Vukovu Goricu k pustoj crkvi kastelišća svetog Jurja. 
ležeće u kotaru grada Ribnika u ovoj varmegji Zagrebačkoj k prvomu dnevu sada teku- 
ćega miseca marciuša, da bi ondi na gori rečenom mestu i terminušu prijel od vzmožnoga 
gospodina Jurja od Frankopanov, kneza Tržačkoga, ovac dvi sto i četrdeset i devet pred 
nama dvima od stola na to odlučenima, polak dokončanja i zaveza, ko je učinjeno ondi 
na Prilišću u četvrtak prvi pred svetkom blaženoga Blaža, biskupa i spovidnika, leta 
sadašnjega tisuće šest sto i prvoga pred plemenitimi zibranimi: knezom Krištofom Mr- 
njavčićem od Brezovice, vicebanom slovinskoga orsaga, španom Zagrebačke i Križevačke 
gradske meje i kapitanom cesarove i kraljeve svitlosti, meštrom Gašparom Petričevićem 
od Miketinac, velikim notariušem rečenoga slovinskoga orsaga, Ferencem Medošociem, 
vicešpanom rečene Zagrebačke meje, kako sudci na to izabranimi i odlučenimi, i polak 
nih pred ostalimi asesori v listu rečenoga dokonjaka i zaveza imenovanimi; i da je on 
došal zadnji dan prošastoga miseca februariuša rano onamo na Prilišće, što je jedan dan 
prvo terminuša, i zutri dan vas dan, što je prvi dan miseca marciuša, do večera da je 
onđdi čekal, kako na ođdlučenom roku i mestu, da bi gospodin Tržački ili njegovi ljudi 
onamo dognali, dali izručiti njegovu gospodinu Zrinskomu po njem gori rečeni broj ovac 
dvi sto i četrdeset i devet, ter da gospodin Tržački, ni njegovi ljudi, ni mi dva, ki smo 
na to bili od stola ndlučeni na imenovani prvi dan marciuša, nedojdosmo onamo na Pri- 


82 Lopašić, Spomenici Tržačkih Frankopana, Str. 214—15. 

#3 Zagrebačka županija bijaše razdijeljena od starine u četiri okružja ili kotara. 
Četvrti kotar sačinjavali su predjeli preko Kupe u kasnijoj Slunjskoj i prvoj banskoj 
pukovniji, te Krajina do Une u današnjoj bosanskoj Hrvatskoj. Ročišta za sudove držana 
su u nekadašnjem starom građu Steničnjaku, 

lišće, i ovac polak zaveza, da nedognaše, proseći od nas rečeni knez Ivan Zmajlović od 
strane svoga gospodina, gospodina Zrinskoga, jednoga protestacionališa i testimoniališa, 
koga njegovu gospodinu nemogosmo zakratiti. Ito valujemo i svidočimo, da ni mi dva, 
ki smo od stola na to odlučeni bili, ni gospodin Tržački, ni njegovi ljudi, nisu dohodili, 
ni ovac dogonili onamo na Prilišće na Vukovu Goricu k crikvi pustoj ili kastelišću sve- 
toga Jurja na imenovani prvi dan sada tekućega miseca marciuša, nego po obnašašću 
$Sospodina Tržačkoga hodili smo onamo na Prilišće u nedilju dan 25. prošastoga miseca 
februariuša. I onda isto bili su dognali gospodina Tržačkoga ljudi ovce onamo blizu 
k meji Priliškoj k hiži Petra Živčića drugim pridivkom Halačića, slobodnjaka gospodina 
Tržačkoga, i kako su onda hodili i učinili, mi smo polak naše dužnosti gospodinu Tr- 
žačkomu na njegovo potribovanje naš testimoniališ dali, da zato ni onda nisu gospodina 
Tržačkoga ljudi ovac na imanje gospodina Zrinskoga k pustoj crikvi svetoga Jurja na 
Vukovu Goricu dogonili, nego kako ondi nehotiše gospodina Zrinskoga ljudi od nih ovac 
prijeti, tako su je na Bosiljevo odagnali. Komu dugovanju na svidočanstvo dali smo reče- 
nomu gospodinu Jurju Zrinskomu ov naš otvoreni list pod pečate naše i ruke pod- 
pisanje«, 

Kada je podban sa županijskim časnicima htio nagodbu ovrhom pro- 
vesti, opro se Juraj Frankapan dva puta oružanom rukom, Prviput nije 
dopustio sudbenim izaslanicima, da se približe Bosiljevu, prosvjedujući 
protiv ovrhe po svojemu slugi Petru Protulipcu, koji je zatvorio gradska 
vrata. Kad se pak o Jakovljevu g. 1602. primakoše Bosiljevu suci po- 
rotnici u društvu mnogih plemića, od kojih se naročito spominju Nikola 
Baldak Toplički, Petar Otmić od Klokoča, Gašo Ajtić od Buzete, Krsto 
Tomašić od Belaja i Nikola Mogorić od Lige, uzjaši Juraj Tržački konja i 
sastavši se s izaslanicima na javnoj cesti pred gradom izjavi svečano, da 
se on njima ne pokorava, jer da palatin ugarski, kaločki nadbiskup Martin 
Heteški, nema vlasti, da ih izašilje na ovrhu, već da se prijeporno pitanje 
ima razviditi i rasuditi pred nadležnim banskim stolom, Ne mareći iza- 
slanici za ovu izjavu uputiše se malo bliže gradu, a kada nato Franka- 
panov službenik Martin Skoblić podignu protiv njih sablju, izleti u tom 
času iz grada velik broj oružanih slugu, podložnika i dapače četa car- 
skih oklopnika iz Karlovca, kojima je Juraj zapovijedao, te stane u jedan 
mah pucnjava iz pušaka i topova. Preplašeni od toga izaslanici pobjegnu 
u Prilišće, O tom je sukobu izvijestio podban Mrnjavčić hrvatski sabor, 
a odgovor Jurjev, što ga je sjedeći na konju izustio, nalazi se zabilježen 
u saborskom zapisniku, jedini u hrvatskom izvorniku, Kada je napokon 
izvještaj o tom događaju došao i do kraljevske pisarne, naloži kralj Rudoli, 
da vojska ima zauzeti grad Bosiljevo i ostale Frankapanove gradove, te 
ih predati Zrinskima na uživanje dotle, dok Frankapan ne podmiri svih 
tražbina, Knez Juraj se pokori odmah kraljevskom nalogu i zadovolji 
svim tražbinama, te nije trebalo, da vojska izvrši zapovijed. 

Bit će da je Jurju ipak dodijalo to neprijateljstvo s rodacima Zrin- 
skima. To nam se čini po tom, što je oko g. 1600, podijelio s braćom svo- 
jom porodična imanja, pa za se pridržao grad Černomalj i ostale posjede 
u Kranjskoj, dok je bratu Nikoli i Vuku Krstu prepustio sve ostalo u 

hrvatskom kraljevstvu, Preselivši se posve u Kranjsku rijetko je kada 
zalazio u Hrvatsku. To nam svjedoči Jurjevo pismo od g. 1602., upravljeno 
iz Černomlja hrvatskom banovcu Krsti Mrnjavčiću, u kojemu se on »siro- 
mak Krajnac« ispričava, što ga nije u Bosiljevu dočekao, ne znajući za 
njegov dolazak, Nije razlog tomu bio strah pred prijateljima, jer »do sih 
dob nisam toga glasa imal, da bih se pred prijatelmi sakrival, nego veliko 
veće, da sam ih veselo k sebi čekal«, Glavni je razlog tomu nedolasku 
taj »zašto poklem tamo u tom slovinskom orsagu imanja nimam, malo 
kada se u tom kraju nahodim«.* Međutim boravak u Kranjskoj nije Jurja 
smetao, da poslije smrti Jurja Zrinskoga uznemiruje posjede, koje je nje- 
gova udova imala u Primorju, Pa kad mu je kralj g, 1603, i opet zaprijetio 
vojničkom opsadom, povukao se Juraj sasvim u Černomalj. 

Od svih razloga, zašto se Juraj sasvim povukao u Kranjsku, bit će 
najjači jamačno taj, što se on odmetnuo od rimokatoličke crkve te pristao 
uz protestantizam. Ima jedna spomenica, koju su dne 20, listopada 1603. 
u Štajerskom Gracu sastavili velikaši i vitezovi vojvodine Štajerske, 
Kranjske i Koruške, pak je predali nadvojvodi Ferdinandu, Na toj spome- 
nici, kojom se potpisani ograđuju protiv zabrane vršenja protestantskih 
vjerskih obreda, te izjavljuju da će ostaviti domovinu svoju, ako im se 
imanja otkupe, prvi je među kranjskim velikašima potpisan »Georg Fran- 
gepan Graf von Tersetz« a iza njega tek domaća gospoda: Auerspergi, 
Eggi, Kiseli i drugi. Po tom potpisu zaključujemo, da je knez Juraj bio 
tada vođom kranjskih novovjeraca.“ 

Lopašić je nastojao, da dozna i one zgode Jurja Frankapana, kad 
ga je iz Hrvatske netragom nestalo. Ali nažalost nije ništa doznati mogao, 
pak drži, »da je on ili sam za života ili su njegovi potomci za mletačkoga. 
rata ili milom ili silom pod mletačko okrilje prošli, postavši osnivači po- 
sebne grane Frankapanske, koja je još polovinom 19, vijeka živjela u 
gradu Porpettu kraj Udine (Vidma) u Italiji, Sin ili unuk Jurjev bio je 
po svoj prilici knez Orfeo Frankapan, koji je nekoliko godina živio 
u Hrvatskoj, upravljajući imanjem Novi kod mora i sudjelujući u uroti 
Zrinsko-Frankopanskoj. Njega markez Franjo zove svojim nećakom, a da 
je dulje vremena boravio u Hrvatskoj, dokazuju njegova pisma, pisana 
čakavštinom. Kao što se taj Orfeo nekako iznenada pojavljuje već pod 
svršetak roda Frankapana u Hrvatskoj, tako mu čudnovato nestaje: 
najedamput svakoga traga.«** 

Neke podatke o Jurjevu životu poslije njegova odlaska iz Hrvatske: 
donosi Klaić u svojoj studiji »Banovanje kneza Nikole Frankopana 
Tržačkoga« (str. 28 i 29), »Dne 16. siječnja 1608, pozivaju Jurja prote- 


ši Lopašić, Spomenici Tržačkih Frankopana. Str, 215—16. 
8 Klaić, Banovanje kneza Nikole. Str. 25. 
8 Lopašić, Spomenici Tržačkih Frankopana, Str, 204, 


GOSPOŠTIJA KRČKIH KNEZOVA FRANKAPANA, 


5. Vrbnik, 


»Vrbniče nad morem, visoka planino! 
U tebi se goje po izbor djevojke, 
Jedna drugu zove: stan' gore sestrice! 
Da mi zalijemo te naše rožice.« 

stantski staleži kranjski, da uz Ivana Vajkarda grofa Blagajskoga i druge 
velikaše potpiše neki utok protiv odredaba ljubljanskoga biskupa, ali 
slijedeće godne 1609, nalazimo Jurja opet u Hrvatskoj, gdje 14. svibnja 
dolazi sam glavom u Zagreb, da pred kaptolom svečano opoziva diobu, 
učinjenu nekad s braćom posredovanjem obranih sudaca, po imenu ba- 
novca Krste Mrnjavčića i viceprotonotara Stjepana Berislavića. Knez 
tvrdi, da je onom diobom bio prikraćen, pak traži novu diobu. Spreman 
je međutim, da se pred redovnim sudom provede i dioba imanja u Kranj- 
skoj, koja je on dosad držao. Što se zatim s knezom Jurjem događalo,. 
ne znamo, jer mu u Hrvatskoj traga nestaje; znade se samo to, da je 
nakon smrti svoje ostavio za sobom grad Črnomalj i toliko dugova, da 
je brat mu Nikola morao rečeni grad prodati, ne bi li njegove vjerovnike 
bar nekako namirio.« 

Nestankom Jurja Frankapana mislio bi, da je nestalo i razmirica 
između Zrinskih i Frankapana, Ali krv nije voda, Mlađa braća Jurjeva 
Nikola i Vuk pođoše stopama starijega brata svoga. Njihovi ljudi počiniše 
6. 1612. toliko štete u kotaru grada Ribnika, da je Frankapani poslije 
izrečene osude nijesu mogli platiti. Stoga bosiljevački kmetovi u Pavla- 
kovoj (sada Vukovoj) Gorici spadoše pod zapljenu, ali ne za dugo, jer 
ih Nikola opet osvoji, povevši sa sobom trabante i službenike svoje, 
plemiće Stjepana Vulakovića, Ivana Severinskoga Čižmešu, Jurja Braj- 
šića, Martina Mihačevića Čubretića, Petra literata Gretića, Grubišu 
Stojkovića i mnogo drugih. Tako je ponovno pukao proces, koji je zave- 
dene obitelji još jače rastavljao.*" 

Za mladovanja braće Frankapana zabilježila je povijest hrvatskoga 
naroda vrlo važan događaj. To je seoba katoličkih i pravoslavnih uskoka 
iz Krajine, koju Turci osvojiše, u vlastelinstva Zrinskih i Frankopana. 
Tako se g. 1600. doseliše pravoslavni uskoci u Gomirje, Drežnicu, Mo- 
ravice, Vrbovsko i Ponikve, pa preko Kupe u Marindol i Bojance. Sva 
ta mjesta spadahu u dominij Zrinsko-Frankapanskih gradova Bosiljeva, 
Severina, Vitunja, Modruša, Tovunjske peći i Janjca. Naseljenike svoga 
dominiona primiše braća Frankapani po nagovoru karlovačkoga generala 
Jurja Lenkovića a po poruci tadanjeg vrhovnog upravitelja Krajine nad- 
vojvode Ferdinanda, Dobro je poznato, da su Frankapani uskoke rado 
primali i u svem ih pomagali, pa su zato i uskoci svoje dobročinitelje 
posluživali, Takav međusobni odnos trajao je sve dotle, dok se krajiški 
časnici ne počeše služiti uskocima u svojoj mržnji na uglednu i junačku 
vlastelu hrvatsku — Zrinske i Frankapane. U toj službi postadoše 
uskoci slijepo sredstvo otimača i razarača onih čovjekoljubivih domova, 
pod čijim su krovovima našli svoja zakloništa i topla ognjišta svoja. 


%T Lopašić, Bosiljevo. Str. 340. 

9, Nikola IX. 


Oni pisci, koji istražuju i izgrađuju povijest roda Frankapanskoga, 
rado ističu, da su od svih Tržačkih Frankapana bili najznatniji: ban 
Nikola i njegov mlađi brat Vuk Krsto. 

Jedan i drugi bijahu gospodari grada Bosiljeva, pa smo dužni da i o 
njima ovdje govorimo, a naročito da utvrdimo: jesu li oni za povijest 
roda hrvatskoga u istinu znatni; što su za života svoga izvršili; i kakvi 
su kao ljudi bili, 

Najprije ćemo prikazati bana Nikolu. O njemu je Vjekoslav 
Klaić izradio raspravu opsežnog sadržaja upotrebivši bogate izvore, 
sadržane u raznim protokolima, aktima, spomenicima i statutima, Naslov 
te rasprave glasi: »Banovanje kneza Nikole Frankopana 
Tržačkoga.«<* 

Držeći se ove temeljite Klaićeve radnje mi ćemo u vezi s njome 
pregledati i crpsti listine, što ih je o banu Nikoli prikupio Lopašić 
i svrstao u zbirku »Spomenici Tržačkih Frankopana«, veleći, da su u 
njoj »najzanimljivije« one listine, koje se »tiču bana Nikole Tržačkoga«.“ 

1, Za razumijevanje velikog i znatnog djelovanja, što ga braća Nikola 
i Vuk kao državnici i vojnici izvršiše, naročito pak za duševno raspolo- 
ženje posljednjih Frankapana, potrebno je znati i zapamtiti ovu povjesnu 
činjenicu, ' 

Godine 1578. povjeri kralj Rudolf svomu stricu Karlu vrhovnu 
upravu nad hrvatsko-slavonskom krajinom. Ugarski sabor u Požunu pre- 
poruči svojim 15, člankom »neka prejasni nadvojvoda Karlo podržaje 
s banom Hrvatske i Slavonije takav sporazum, da ne uslijedi što nepo- 
dobno ili protivno slobodi kraljevstva«. Nadvojvoda Karlo i njemu pod- 
ređeni zapovjednici vojske u hrvatsko-slavonskoj krajini djelovahu sa- 
svim protivno ovomu članku, Oni nastojahu, da svoje povjerene kapi- 
tanije i generalije otkinu od hrvatskoga kraljevstva i od banske vlasti 
ne samo u vojničkim nego i u upravnim i sudbenim poslovima. Što više, 
oni počeše da šire svoju vlast i po građanskoj Hrvatskoj i Slavoniji, a 
velikašima i plemićima otimahu gradove, zamke i čitava imanja. Napokon 
su g. 1596. počeli u svojim oblastima naseljavati pribjeglice iz turske ca- 


8 Najprije je ta rasprava štampana u 211. knjizi »Rada« Jugoslavenske akademije 
znanosti i umjetnosti, zatim je odatle preštampana u posebnu knjiću na 169 stranica, 
a izdana je u Zagrebu 1916. 

8 Ovdje valja obazirati se i ma to, što o banu Nikoli pisahu: Lopašić, Bosi- 
ljevo, str, 342, — Oko Kupe i Korane, Str, 72, — Spomenici Trzačkih Frankopana, 
Str, 204, — Laszowski, Hrvatske povjesne gradjevine, Str, 117. — E. L, Frankopan 
Nikola, (Znameniti i zaslužni Hrvati, Str, 86.) — Prelog M. Frankopan Nikola, Tr- 
žački knez, (Narodna enciklopedija srpsko-hrvatsko-slovenačka, I. knjiga. Str, 694). 
— Strohal, Uz Lujzinsku cestu. Str. 129, 

revine i smještavati ih po mjestima, koja od starine pripadahu »zemalj- 
skoj gospodi«, t, j. hrvatskim velikašima i plemićima, 

Radi svega toga hrvatski su staleži redom iznosili tužbe i na hrvat- 
skim i na ugarskim saborima, opirući se svom snagom tomu, da se na tlu 
hrvatskoga kraljevstva stvori novi vojnički teritorij, koji ne bi padao 
pod vlast bana i ostalih oblasnika kraljevstva, Premoć krajiških gene- 
rala i kapitana bila je tolika, da je ni ban Toma Erdedi nije mogao pod- 
nijeti Pa kad je on nadvojvodi Matiji, kao zamjeniku kralja Rudolfa, 
vratio bansku zastavu (banderij), a u hrvatskom saboru položio bansku 
čast, hrvatski su staleži zahtijevali od kralja, da za bana imenuje doma- 
ćega sina i da ga zajedno s banderijem što prije kraljevstvu predstavi, 
»jer ako staleži ne budu imali bana, neka znade vaša 
jasnost kao stvar najizvjesniju da se oni ne će poko- 
ravati nijednomu generalu tuđe narodnosti niti će 
snjime izlaziti urat, pa makar svi zajedno sdomo- 
vinom izginuli«" 


Deset godina bez prekida natezahu se hrvatski staleži, da se hrvat- 
skom narodu vrate prava, koja mu oteše i kralj i nadvojvoda i krajiški 
generali i kapitani. I ma da su se u tom razdoblju vremena mijenjali 
i kraljevi i banovi (Ivan Drašković, Toma Erdedi, Benedikt Turoci), 
hrvatsko je kraljevstvo i dalje bilo pod udarom nepravde, zuluma i oti- 
mačine. Uzalud vapaj potlačenih i povrijeđenih, uzalud savjeti banova, 
uzalud molbe sabora. Napokon svanu čas. Godine 1616. umre plemeniti 
ban Benedikt Turoci. Hrvatski sabor predloži za imenovanje bana 
trojicu hrvatskih velikaša: grofa Tomu Erdeda, koji je tu čast već dva 
puta dično nosio, baruna Ivana Keglevića i grofa Sigismunda Erdeda, 
sina Tomina. 

Bojeći se, da bi kralj mogao imenovati banom čovjeka nepovoljna, 
hrvatski je sabor izabrao zagrebačkoga lektora Pavla Jagustića i plemića 
Nikolu Malenića, ljude svoga punoga povjerenja, da iznesu pred kralja 
molbu i preporuku hrvatskih staleža. Bez obzira na preporuku hrvat- 
skoga sabora i njegovih poklisara kralj imenova banom Hrvatske i Sla- 
vonije kneza Nikolu Frankapana Tržačkoga, vlastelina Bo- 
siljeva 1 Novoga." 

2, Ime Nikole Frankapana spominje se srkad 6. 1587., kada je 
plemić Golubić prosvjedovao protiv nagode Jurja Zrinskoga i Gašpara 
Frankapana (V. str, ). Drugi je put zabilježeno ime »dječaka Nikole 
Frankapana« 6. 1589., kada je zagrebački kaptol poslao svoja dva druga 
u Jastrebarsko, gdje su na župnom dvoru maloga Nikolu pregledali i 
potom utvrdili, da mu je upravo šesta godina života. 


% Klaić, Banovanje kneza Nikole, Str. 4, 5 i 6, 
% Isto, str. 19—20. 


GOSPOŠTIJA KRČKIH KNEZOVA FRANKAPANA, 


6. Vrbnik s morske 
strane. 


»Sijelo glagoljaštva; tu je po- 
stao Vrbnički Statut, t. j, za- 
konik za cijeli Krčki otok; tu 
su ruševine »polače« i »knež- 
dvora« knezova krčk'h te mno- 
Sih crkvica frankapanskih,« 


7, Oltar Marije 
Ružarice u crkvi 
sv. Ivana 


»Do nogu B, D. Marije dva su 
sveca: sv, Dominik i sv, Ka- 
tarina, a niže ovih kleče daro- 
vatelji (donatari) ovoga oltara. 
Narod uporno tvrdi, da su ta 
Ivan Frankopan i supruga mu 
Elizabeta.« Oltar je renesansna 
rezbarija u drvu. 

Ako je izaslanicima zagrebačkoga kaptola doista uspjelo da prosude 
Nikoline godine, onda se Nikola IX. Frankapan rodio g. 1584." 

U 18 godini svojoj, a to je g. 1602., nalazio se Nikola na sveučilištu 
Isusovaca u štajerskom Gracu, boraveći na dvoru nadvojvode Ferdinanda, 
jamačno kao »aulae juvenis«, i imajući dovoljno prilike, da upozna glavna 
i vodeća lica države.“ 

Dorastavši za mač i pero ode Nikola s dvora nadvojvodina, postavši 
kapitanom krajiške konjice, da u tom svojstvu vodi 50 husara i 2 voj- 
vojdstva punih 6 godina (od g. 1602.—1608.). 


Nikolin položaj krajiškog kapitana ne bijaše nimalo ugodan. On _ se 
je kao kapitan morao u svemu pokoravati generalu hrvatske kra- 
jine, a istodobno je kao hrvatski velikaši vlastelin morao 
odbijati sva presizanja i nasilja krajiških časnika, Glavni kamen smutnje 
bijahu pravoslavni uskoci (t, zv. Vlasi), koje su još g. 1599, general Juraj 
Lenković i ban Ivan Drašković naselili po posjedima mladih knezova 
Frankapana i to u krajevima Gomirja, Vrbovskoga i Moravica. Tadanji 
karlovački general Vid Kisel od Fužine htjede, da se Vlasi oslobode od 
vlasti Frankapana, pa da budu podređeni samo njemu i nadvojvodi Fer- 
dinandu. Dašto te se je takvu nastojanju morao mladi Nikola svom sna- 
gom oduprijeti, a to je Kisela napokon potaklo, da Nikoli oduzme konja- 
ničku kapitaniju, Nato su zaredale predstavke i tužbe. Sad je knez Ni- 
kola tužio generala Kisela, sad opet general Kisel kneza Nikolu. Pošto 
je ovaj i dalje ostao u službi, general Kisel nastavi progoniti Nikolu 
i braću njegovu. Napokon u kolovozu g. 1608, upraviše braća nadvojvodi 
Ferdinandu pismo iz Bosiljeva, crtajući sva zla, što su ih Vlasi u Gomirju 
počinili njihovim kmetovima u Severinu i Bosiljevu, i tražeći, da se oni 
iz tih krajeva uklone ili da se u svemu podvrgnu vlasti njihovoj. Povrh 
toga morao se Nikola natezati s knezovima Zrinskim, koji su kao bašti- 
nici Stjepana Frankapana svojatali Gomirje, Vrbovsko i Moravice. Na 
kraju krajeva mladi su knezovi dobili parnicu, pa su g. 1609. bili uve- 
deni u posjed onih gradova, koji su nekad pripadali rodu Tržačkomu."“ 

U drugoj polovini g. 1612. imenova Ferdinand kneza Nikolu velikim 
kapitanom Senja i senjskih Uskoka, »Muž odvažan i neporočan« imao 
je da doskoči četovanju Uskoka s Mlečanima, koje tadašnji kapitan 
senjski, po imenu Sigismund Gušić, nije nikako mogao obuzdati, I ako 
knez Nikola nije u tom imao sreće, ipak je na tom mjestu ostao sve do 
kraja g. 1614., kada se svojom voljom odrekao časti i položaja, te se po- 
vukao u svoj tvrdi grad Novi, da ga brani od mletačkih nasrta, koji za- 


9% Laszowski, a po njemu i Strohal, drži, da se ban Nikola rodio g. 1586, 

% Neki istorici tvrde, da ije Nikola svoje mlade dane proveo većim dijelom na 
dvoru kralja Rudolfa II 

% Isto, str. 23—28, 

počeše u času, kada je nadvojvoda Ferdinand zametnuo s mletačkom 
republikom uskočki rat. Pošto su u tom ratu na strani nadvojvode Fer- 
dinanda sudjelovala i braća Nikola te Vuk Krsto, nastojahu Mlečani da 
naude njima i njihovim gradovima, što no stajahu na obalama Hrvatskoga 
Primorja. ' 
»Osobito kivan bio je na Nikolu Frankapana vrhovni kapitan mle- 
tačke mornarice Lovro Venier, rodak onoga Krste Veniera, koga bijahu 
Uskoci pred dvije godine zarobili i pogubili.“ Mletački je kapitan ne- 
prestano vrebao na zgodu, da se obori na Nikolin grad Novi, na kojem 
su bila vazda naperena tri topa protiv mletačkoga otoka Krka, Bilo je 
to 27, kolovoza 1615. Knez Nikola Frankopan bijaše pred dva dana 
s većim dijelom novljanske posade pošao preko gora u unutarnju zemlju. 
Saznavši za to Venier, dojedri toga dana sa 6 galija i 36 oružanih barka 
potajno noću pred Novi. Uništivši najprije solane, koje bijaše knez ne- 
davno ondje uredio, navali oko jedne ure poslije ponoći na kašteo, u ko- 
jem je bio knežev kapitan s preostalim stražarima. Najprije pođoše Mle- 
čani, da se popnu na zid prema moru; kad je onamo potekao kapitan 
s nešto ljudi, stadoše Mlečani sa dvije petarde udarati s kopnene strane 
na jedna vratašca, koja oboriše na tle, pa provališe kroz njih u kašteo 
i zarobiše kapitana, koji je u borbi dopanuo rana, zajedno s nekim drugim 
vojnicima. Međutim se bijaše ovaj ostatak posade s nekim Senjanima 
sklonuo u veliku kulu, pa se ondje hrabro odupirao. Mlečani su udarali 
na kulu iz topova od zore do podneva, ali je nijesu mogli oboriti, nego 
su porušili samo od gornjega dijela zidina neka dva lakta. U to im je 
stigla vijest, da podsjednutomu gradu dolaze u pomoć nove čete. Stoga 
se pod večer okaniše daljega navaljivanja na kulu, već stadoše harati 
i robiti u neutvrđenu mjestu, nemilo ubijajući i zasužnjujući goloruko 
žiteljstvo. Počinjali su silu okrutnosti, te nijesu poštedili ni crkve ni druga 
sveta mjesta, Nato je pod noć kapitan Venier s brodovljem otplovio prema 
susjednom otoku Krku, povedavši sa sobom novljanskoga kapitana i 
mnogo zarobljenih žitelja, koje su onda smjestili da robuju i veslaju na 
galijama. Mletačka se vlada poslije ispričavala, da se taj pohod na Novi 
poduzeo zato, da se preteče navala Novljana na Krk, ali da mletačka 
vojska nije počinjala nikakvih okrutnosti, nego da je poštivala svetinju 
crkava i čast žena.“ Kako su za taj čin svoj Mlečani ispaštali, čut ćemo 


%5 Godine 1613. dne 11, svibnja provališe senjski Uskoci u luku Mandre na otoku 
Pagu i tu zarobiše jednu mletačku galiju sa 40 momaka i s kapitanom Krstom Ve- 
nierom. Kada bijahu nadomak Senju, odrubiše kapitanu glavu i postaviše je ma stol, 
pa oko mje posjedaše, da se provesele i pogoste. Poslije bezuspješne istrage Nikola 
Frankapan posla glavu nesrećnoga Veniera vrhovnomu kapitanu mletačkoga brodovlja. 

% Isto, str. 31—32, Tu je navedena i literatura, u ikojoj je opisan taj pohod na 
Novi. Lopašić u djelu »Karlovac« na str, 188, i u monografiji »Vuk Krsto Frankopan 
Tržački« na str. 102. opisuje taj napadaj ovako: »Začuvši oni (t, j. Mlečani) po svojim 

malo poslije, kada bude riječ o junaku Vuku Frankapanu, Ovdje nam je 
tek spomenuti, da je rat s Mlečanima trajao tečajem g. 1616. i 1617, sve 
do 26. rujna, kada je posredovanjem francuskoga i španjolskoga kralja 
zaključen u Madridu mir, koji je donio ustanovu, da se Uskoci iz Senja 
i Hrvatskoga primorja moraju ukloniti u unutrašnjost zemlje, a u Senju 
da bude samo njemačka posada, : 

Vrativši se Nikola s bojnoga polja mnogo se je brinuo, da popravi 
i obnovi grad Novi, koga su Mlečani znatno oštetili, U to je ime tražio 
novčanu pomoć od nadvojvode Ferdinanda. Isto tako se trudio, da se 
nanovo podigne grad Karlobag, koga su Mlečani poharali i gotovo posve 
razorili. 

U vrijeme tih Nikolinih briga pada i poznanstvo S Marijom 
Anom Erdedi, kćerju pokojnoga grofa Petra Erdeda 1 žene mu Su- 
zane rođene plemkinje Stubenberg (Stumbergar), koja je kao udova 
živjela s djecom u Kerestincu ispod razvalina grada Okića. 

»Godine 1616. dne 13. studenoga, u nedjelju poslije Martinja, boravio 
je knez Nikola Frankopan u Kerestincu. Na poziv udovice i kneza bijahu 
toga dana došli i izaslanici zagrebačkoga kaptola, po imenu prepošt Bal- 
tazar Dvorničić Napuly i uza nj kanonik Gašpar Vrbanović, jamačno da 
budu svjedoci zaruka i vjenčanoga ugovora. Tom prigodom izjavila je 
udovica Suzana sa svojim sinovima, da su oni od same čiste ljubavi da- 
rovali Mariji Ani miraz od 15.000 ugarskih forinti. Ako za vjenčanja 
kneza Nikole s Marijom Anom ne bi imali toliko gotovih novaca, da 
isplate novovjenčanima čitavi miraz, onda prepuštaju njima čitavu i jed- 
naku polovicu svoga grada Kunšperga u Štajerskoj sa svim pripacima na 
uživanje i u ime zaloga dotle, dok rečenu svotu do kraja ne izbroje i ne 
isplate. Naprotiv obećaje knez Nikola Tržački, da će svojoj vjerenici, 
ako on umre prije nje, darovati od svoga imanja 5.000 forinti. O svemu 
tomu sastavili su rečeni kanonici posebno pismo, koje bude sutradan 
i upisano u javne knjige zagrebačkoga kaptola«, 

»Od braka s Marijom Anom Erdedovom mogao se knez Nikola 
nadati velikoj koristi za sebe, za svoj rod i domovinu. Porodica je Erdeda 
bila tada brojna i ugledna, a imala je znatne posjede ne samo u Hrvatskoj 
i Ugarskoj, nego i u Štajerskoj. Na čelu porodice bijaše tada kao starje- 
šina mlađi brat pokojnoga grofa Petra, više puta već spomenuti grof 
Tomo Erdedi Stariji. On je već dva puta imao bansku čast, a sada je po 
drugi put vršio službu vrhovnoga meštra kraljevskih tovarnika, te je 


uhodama, da u Novomu nema posade, već da je otišla u Otočac, koji se upravo tada 
učvršćivao proti Turčinu, navališe iznenada 29. kolovoza 1615. na Novi, te počiniše 
užas i strahote, da je Bogu plakati bilo. Malu nevinu dječicu pobacaše u oganj, a 
ljudstvo zajedno s popovima, koje pohvataše u crkvama pred oltarima, posjekoše. Iz 
žrtvenika obomiše na tle monstranciju sa sv. hostijom, te polupaše i pokvariše po 
čitavu mjestu i okolici sve stvari, koje ne mogoše sa sobom pomnijeti.« 


GOSPOŠTIJA KRČKIH KNEZOVA FRANKAPANA. 


8. Omišalj. 
»Glavni i prvi bedem hrvat- 
skoga svijeta, a najznatniji grad 
(kašteo) krčkih knezova Fran- 
kapana«, 


9, Turan 
nad Omišljem, 


Počeo se zidati g. 1470, za 
vrijeme kneza Ivana, 
»Aj turne moj lipi, 

lipi ter prostrani, 
kako sam te lipo, 
lipo sagradio, 

a sada ne smijem 
blizu tebe priti, 
Komu te ostavljam? 
Ostavljam te ptici, 
ptici lastovici, 

k& će letnim danom 
nad tobom letiti; 
meni tužan spomen, 
a svitu paklensku 
neviru tužiti,« 

kao takav bio zaštitnik i gospodar kraljevskih slobodnih gradova, naro- 
čito grada Zagreba, Varaždina, Križevaca i Koprivnice u tadašnjoj Sla- 
voniji, Nadalje je Tomo Erdedi Stariji po ženi svojoj bio u svojti s Ungna- 
dima, a sinovi njegovi bili su već onda tako ugledni, da su hrvatski staleži 
baš u onaj mah preporučivali sina mu Sigismunda za bana«, 

»Nije nevjerojatno, da su za zaruke kneza Nikole s grofinjom Marijom 
Anom Erdedovom saznali i na nadvojvodskom dvoru u Gracu i na dvoru 
kralja Matije, pa da je i to pridonijelo, da je banska čast u Hrvatskoj 
nakon smrti Benedikta Turoca zapala baš kneza Tržačkoga«." 

3, Ma da je ban Nikola na početku g. 1617. položio prisegu pred 
kraljem Matijom u Pragu* i ma da je u kraljevim očima vrijedio mnogo, 
ipak je u bansku čast uveden tek nakon sedam mjeseci, Svatko je znao, 
da je i sam kralj požurivao introdukciju i instalaciju banovu, i zbog toga 
se nitko nije mogao domisliti uzroku toga odlaganja. Možda je knez 
Nikola kao pouzdanik kralja Matije i nadvojvode Ferdinanda bio suviše 
zaokupljen zamašnim poslovima u Pragu, gdje se je Ferdinand krunio 
za češkoga kralja, ili u Trnavi, gdje je kralj Matija priznao Gabrijela 
Betlena za erdeljskoga kneza, ili u Madridu, gdje se utvrđivao mir 
između Ferdinanda i mletačke republike. A možda knez Nikola nije ni 
htio da preuzme bansku vlast sve dotle, dok mu kralj ne da bansku za- 
stavu i dok mu ne odredi i ne osigura plaću za uzdržavanje banske čete. 

Kada je knez Nikola na kraju godine 1617, uzeo da vrši bansku vlast, 
bile su prilike u hrvatskom kraljevstvu dosta povoljne. »Banovcem ili 
vicebanom bio je iskusni Krsto Mrnjavčić od Brezovice, koji je tu čast 
već osamnaest godina časno vršio; protonotarom bijaše umni i zaslužni 
Stjepan Patačić, bivši dugogodišnji viceprotonotar i podžupan varaž- 
dinske županije. U slavonskoj krajini bio je generalom još od godine 1603. 
grof Sigismund Fridrik Trautmansdorf, doduše protivnik tome, da se 
Krajina vrati kraljevstvu, ali su ga hrvatski staleži nastojali predobiti 
time, što su na minulom saboru i opet povjerili svojim nuncijima, neka 
porade u Požunu, da se njemu podijeli ugarski indigenat (lat. indigentum 
= državljanstvo). U hrvatskoj Krajini bio je generalom kranjski barun 
Marquart Eck od Hungersbacha, a kapitanom u Ogulinu Vuk Krsto 
Frankopan, rođeni mlađi brat banov. Kako je nedavno bio sklopljen mir 
s mletačkom republikom, nije se banu trebalo bojati za Hrvatsko pri- 
morje (Vinodol); s Turcima bijaše obnovljen mir u Beču pred tri godine 
(1615.), te nije bilo većih bojeva, nego tek manjih okršaja i četovanja 
među Kupom i Koranom. Pokreta protestantskoga bijaše u Hrvatskoj 
posve nestalo, kao i u susjednoj Kranjskoj i Štajerskoj, gdje je s nasto- 
janjem nadvojvode Ferdinanda bila provedena protivureformacija, te su 


9 Isto, str. 34—36, 
% Neki misle, da je to bilo g. 1615., a još neki g. 1616. 

novovjerci morali ili se vratiti u krilo katoličke crkve ili ostaviti domo- 
vinu i odseliti se u tuđinu«." 

U isto vrijeme bijahu prilike u Ugarskoj nepovoljne, jer su vjerske 
opreke jače izbijale, naročito od onoga časa, kada je novi ostrogonski 
nadbiskup, a bivši Isusovac, Petar Pazman nastojao protivureformacijom 
suzbiti Luterovce i Kalvine, koji su morali tražiti zaklona i zaštite u 
erdeljskoga kneza Gabrijela Betlena. A kada se potkraj mjeseca ožujka 
1618. sastao u Požunu ugarski sabor sa zadatkom, da nadvojvodu Ferdi- 
nanda izabere i proglasi za ugarskoga kralja, došlo je između katoličkih 
i protestantskih staleža do žestokih opreka, a sve zbog crkvi u onim 
mjestima, gdje su kmetovi prešli na novu vjeru, a njihova su zemaljska 
gospoda ostala katolici. »Tom je prigodom, potaknut od nadvojvode 
Ferdinanda, osobito žestoko govorio ban Nikola Frankopan u prilog ka- 
toličkoj zemaljskoj gospodi. Sred njegova govora stađoše novovjerci ro- 
Soboriti, u riječ mu upadati, pače vikati, da se govornik baci kroz prozor 
niz gradske zidove, Ali se ban nije dao preplašiti, već zagrmi: — Eto me 
ovdje; tko hoće da me baci kroz prozor, neka mi se prikuči! — Vikači 
ponikoše nikom i zanijemiše, a ban Nikola mirno dovrši svoj govor«," 

Odlučnost u mišljenju i htijenju bana Nikole djelovaše na hrvatske 
nuncije, te ovi ostadoše vjerni katoličkoj stranci, odnosno nadvojvodi 
Ferdinandu, Čvrsti u svojim temeljnim nazorima živo su branili prava 
i hrvatska i ugarska, Videći to ugarski staleži svojski prionuše za borbu, 
pak tegobe hrvatske prihvatiše za svoje. U prvojspomenici svojoj, 
koja je bila predana kralju 28. svibnja a sadržavala je 46 točaka, iznesoše 
staleži tegobe hrvatskoga naroda u prve četiri točke. U prvoj točki 
traže staleži, da se stara banska vlast povrati u prijašnje stanje (resti- 
tuira), kako su to hrvatski i ugarski sabori toliko puta već zaključili; 
zatim da se kapitanije i druge službe na Krajini podjeljuju starosjedio- 
cima; napokon da se u Banskoj (pokupskoj) krajini razvaljene utvrde 
obnove i da se banski vojnici redovno plaćaju, U drugoj točki se traži, 
da se Vlasi u Slavoniji podvrgnu svojoj zemaljskoj gospodi, kako je to u 
saborskim člancima od godine 1604., 1608. i 1613. već i izraženo. U 
trećoj točki zahtijevaju staleži, da se pod prijetnjom teške kazne 
zabrani krajiškim kapitanima svako uplitanje u jurisdikciju (sudbenu 
ovlast) zemaljske gospode i kraljevskih slobodnih gradova. U četvrtoj 
se točki postavlja zahtjev, da se posjedi varoši Koprivnice, koje su kra- 
jiški kapitani posvojili, podvrgnu jurisdikciji i teretima ostaloga kraljevstva, 
t.j. da se od njih daje ratna daća, dimnica, desetina, a i besplatni radnici, 
kako to i ostali žitelji kraljvstva moraju davati od posjeda svojih.!" 


% Isto, str, 39—40, 
100 Isto, str. 39—41, 
1 Isto, str. 42. 

Na ove četiri točke prve spomenice odgovorio je kralj sa šest to- 
čaka: 1, Što se tiče obnove banske vlasti podsjeća kralj, da je već onda 
»kada je novomu banu, knezu tržačkomu, milostivo povjerio izvršivanje - 
banske časti sa svom vlasti, moći i poštivanjem, koje su mjegovi pred- 
Šasnici kroz vrlo mnogo minulih godina običavali ispunjavati, .+-onima, 
na koje se odnosi, naložio, da pod bana kao vrhovnu vlast podvrgnu 
kapitaniju haramija prema starodrevnom običaju. Ako izvršenje toga, 
kao što je trebalo, još nije uslijedilo, podnipošto se ne može baš njegovu 
veličanstvu podmetati krivnja za to odgađanje, jer ono nije propustilo 
ništa, što bi se moglo od njega u tom tražiti: što više, i sad se izjavljuje 
spremnim i pripravnim izdati takve odredbe, da se ništa ne propusti 
učiniti, što je u vezi s dostojanstvom, vlasti i sudbenosti banskom i što 
su prijašnji banovi uživali, nego da se u svemu kroz duže vrijeme, koliko 
se bude moglo u sadašnjim prilikama, dostojanstvo, vlast i sudbenost 
banska obnovi i prema navedenim člancima izvrši«. — 2, Druga točka 
kraljeva odgovora glasi ovako: »Kao što domaći ljudi nijesu bili isklju- 
čeni od kapitanija i generalija, tako ni sada njegovu carsko-kraljevskom 
veličanstvu ne pada na um, da ne bi mislio na svoje vjerne podanike ovih 
krajeva, kao što zaslužuju, ili da bi ih isključivao od ispražnjenih kapi- 
tanija i generalija, samo ako se svojim dugim iskustvom, odvažnošću i 
vojničkim znanjem pokažu vrijednim tih položaja i doraslim, da nose taj 
teret. Da ne spominjem novoga bana, negdašnjeg senjskog kapitana, bili 
su domaći ljudi ovoga kraljevstva knez Erdedi i Drašković, koji su redom 
obnašali čast kapitana karlovačkoga i petrinjskoga; pa i sad je kapitan 
ogulinski Vuk knez Tržački hrvatske narodnosti, a vrši čast vrhovnog 
podgenerala u cijeloj hrvatskoj krajini; ima i većina drugih kapitanija 
u krajevima Hrvatske i Slavonije, kojima su dosad obično na čelu do- 
maći ljudi, pa će se tim više staleži i redovi moći smiriti s gore pome- 
nutom izjavom njegova carsko-kraljevskog veličanstva, punom pouz- 
danja«. — 3. U trećoj točki spominje kralj, da je za obnovu utvrda u 
Banskoj krajini i za plaćanje banskih vojnika već prije odredio svotu 
od 27.000 talira iz tridesetnice u Nedelišću, i da je prošle godine u Pragu 
obećao banu, da će u to ime tražiti pomoć na njemačkom državnom sa- 
boru. Već je u tom pogledu radio g. 1613. i na njemačkom saboru polučio 
mnogo, pa i sada će raditi, tek treba da Hrvati nastoje steći prijateljstvo 
i naklonost Nijemaca. — 4. Na drugu točku staleške spomenice odgovara 
kralj svojom četvrtom točkom, t. j. da će za rješenje pitanja o Vlasima, 
koji prebivaju ma imanjima i zemljištima slavonske gospode, imenovati 
posebnu komisiju, koja će se pobrinuti, da se zadovolji zaključcima hr- 
vatskoga sabora. Takva je komisija postojala . 1616., ali se ne zna, je li 
što radila. — 5, Na treću točku odgovara peta točka kraljeva tako, da 
će se protiv presizanja krajiških kapitana u jurisdikciju zemaljske go- 
spode i slobodnih gradova naći lijeka, i da će se uputiti vrhovni kapitan 

10. Poluotočić »Ert« s ostacima samostana. 


»Naš vlastiti travnik i pasišće »Ert«, ki zatvara luku od Omišlja.« 


ii, »Mira«, ostaci crkve i samostana sv. Nikole, 


Tu su »živjeli i radili i postali doskora najveći pobornici slavenskoga jezika i glagolice« 
Benediktinci, Tu je postalo znamenito djelo pod pozniijm natpisom »Glagolita Klotzianus«, 

(general) Slavonske krajine, neka i on nastoji, da se u njegovoj oblasti 
takova presizanja ne događaju, — 6. U šestoj točki pristaje kralj na če- 
tvrtu točku spomenice, t, j. da se posjedi varoši Koprivnice podvrgnu 
daćama i teretima kraljevstva, ali tako, da će poreznici morati kao i 
nekad polagati račune ugarskoj komori," 

I ako se carska ne poriče, ipak je spomenica hrvatskoga i ugarskoga 
sabora ostala bez uspjeha. Pa i druga i treća spomenica, koju hrvatski 
i ugarski staleži upraviše kralju, a u kojima zahtjeve prve spomenice 
svedoše gotovo do ništice, ne dođoše nikada do izražaja svoga. Kralj je 
staležima obećavao sve, dok ih je trebao, a kad ovi svoju pošteno izvršiše, 
carska je svoju — porekla, 

Poslije toga ban Nikola oboli i ode u Bosiljevo, a na obzoru hrvat- 
skoga kraljevstva pomoliše se oblaci, koji iz daljine maviještahu buru 
i oluju. I u tom srećno završi godina 1618. 

A. Godine 1619. hrvatsko kraljevstvo ne vidje vedroga neba, Čitave 
se godine nad zemljom kidahu potmuli crni oblaci, a iz njih poput srda 
siktahu strijele, Kraljevstvu hrvatskom omrknu dan. S jedne strane go- 
spoda a s druge puk zametnuše očajnu borbu. To su ti oblaci, iz kojih 
srde sipahu strijele, a strijelnicom bijaše glavom ban Nikola Frankapan. 
Htijući zaštititi puk od nepravde i zla, ban Nikola zapade u vrtlog raz- 
mirica i trvenja. Najljući protivnici njegovi bijahu: meštar kraljevskih 
tovarnika grof Tomo Erdedi i općina slobodne varoši zagrebačke, Onaj 
prvi zbog toga, što je ban Nikola razvrgao zaruke s Marijom Anom Erde- 
dovom, sinovkom mjegovom; a općina opet zato, jer je ban vrijeđao 
i gazio pravice njezine. 

Ne zna se, što je kneza Nikolu nagnalo, da nakon godine dana opo- 
zove zaruke. Je fi bolest ili što drugo? »Svakako stoji to, da je ban tim 
svojim otkazom silno uvrijedio brojnu porodicu Erdeda i još brojnije 

prijatelje njihove u zemlji, tako da je broj njegovih protivnika toga radi 
silno porastao. A grofovi Erdedi nijesu banu mogli oprostiti, što je riječ 
svoju pogazio, već su protiv njega poveli parnicu pred duhovnim stolom 
zagrebačkim radi razvrgnuća zaruka. Tu je pak parnicu za Erdede vodio 
zagrebački odvjetnik, plemić Ivan Krušelj, već otprije žestok pro- 
tivnik bana Frankopana.« Taj Krušelj bijaše učena glava, ali pun tvrdo- 
glavosti i zmijskoga jezika. Svojim klijentima gulio je kožu, a u moral- 
nom pogledu bio je obična ništarija, O njemu bijahu u sudbenim zapis- 
nicima zapisane ove rečenice: »Quem Deus et natura signavit, ab ipso 
caveto« (Koga Bog i priroda označiše, toga se čuvaj!) i »Hic niger est, 
hunc tu Romane caveto« (To je crnac, njega se, Rimljanine, čuvaj!). Pa 
i kolovođe -pućke stranke u varoši zagrebačkoj kažu u jednoj pritužbi, 
da je Krušelj »po pritodi označen i sumnjiv« i da je u parnici protiv 


1% Isto, str, 4245, 


HIB GRAD BOSILJEVO SREDIŠTE BOSILJEVSKOGA KRAJA 121 


njih postupao »nečovječno, nekršćanski i tiranski, jer je kao nedobar 
čovjek patvorio parnicu«. Ele s takvim čovjekom imao je ban Nikola 
da se u javnosti ogleda. 

Krušelju kao pravnom zastupniku porodice Erdedi mnogo je kori- 
stila razmirica izmeđ bana Nikole i općine varoši zagrebačke. Ova je 
bila teško povrijeđena postupkom banovim, koji je po svom kapitanu 
Nikoli Maleniću dao dovesti u grad Zagreb jaku krajišku četu, da s njo- 
me građanima priječi zatvarati gradska vrata, a kad se tomu stražari 
na vratima opriješe, teškim ih je ključem izlupao. Kad se je 8. srpnja 
u Zagrebu sastao hrvatski sabor, varoški je sudac Mihajlo Vernić kao 
nuncij svoje općine pošao u sabornicu, da pred staležima iznese tužbu 
protiv bana i njegova kapitana Nikole Malenića, Na putu preko Mar- 
kova trga napanu banski vojnici Vernića, zarobiše ga, okovaše i nekamo 
iz grada odvedoše. Taj nemili događaj uzbudi u gradu sve žitelje bez 
obzira na stranku, kojoj su pripadali, Gospodska stranka, koja upravljaše 
općinom, dade protiv bana Nikole, protiv njegova kapitana Nikole Ma- 
lenića i protiv službenika banova brata Vuka sastaviti opsežnu tužbu, 
u kojoj se »nastoji kao najveća nasilja i bezakonja prikazati sve« što 
su ovi u posljednje vrijeme u varoškoj općini počinili, Osobito se žestoko 
udara na bana zbog postupka s varoškim sucem Vernićem, »te se mjesti- 
mice prelazi i u puste deklamacije, samo da se čitatelja jače dojmi«, U 
tužbi se navodi i to »kako ban i inače vazda zapušta i u najvećoj opas- 
nosti ostavlja Krajinu, što nijedan gospodin ban nije činio, pa protiv 
dekreta Ferdinandova od godine 1553. članka 5. (izdana u Šopronu), 
odvodi vojsku kraljevstva i njegova veličanstva, te s njom napunja va- 
roške ulice, nastoji otet čuvarima varoška vrata i traži varoške ključe 
tvrdeći, da je on potkralji daje varoš njegova, koliko- 
fodputaonunjojsaborodržava« I obzirom na ovo posljed- 
nje tužba svršava ovako: »Međutim prosvjedujemo (očitujemo) pred pre- 
svijetlom, prečasnom i t, d. gospodom (ugarskim staležima), da nikako 
ne možemo dopustiti, da bi se za vrijeme ovoga go- 
spodina bana moglisaboriunašoj varoši obdržavati; 
inače molimo prepokorno, da nas njegovo veličanstvo radije premjesti 
u pustinju i da budemo seljaci, nego da bi morali i dalje podnositi nje- 
Sovo banovanje i dolaženje u našu varoš.., Presvijetle, prečasne, po- 
glavite i velemožne gospode (staleža) — senat i općina nekad slo- 
bodne kraljevske varoši na brdu Gradcu, kojoj sudac čami u sužanjstvu 
banovu, te je možda već tužno izdahnuo.« 

Iz svršetka predložene tužbe vidi se doista jadno stanje slobodne 
»nekad« varoši zagrebačke, u koje je dospjela krivnjom bana Nikole. 
A on je za sve nevolje zagrebačke varoši bio u istinu kriv, jer je iz pod- 
nesenih tužbi znao, kako »njegovi vojnici po varoši pljačkaju, ljude 
ubijaju i u kuće provaljuju«, pa se hotice ili nehotice na sve te. tužbe 

oglušio, Što je dakle općina mogla drugo, nego da se obrati na ugarski 
sabor, koji se mjeseca kolovoza u Požunu sastao. A da se o toj tužbi na 
saboru doista raspravljalo, dokazom su četiri pisma, što ih je palatin 
Sigismund Forgač kao namjesnik (locumtenens) i punomoćnik 
(plenipotentiarius) Ferdinanda Il. dao zagrebačkim nuncijima, da ih 
sa sobom u Zagreb ponesu. U prvom pismu javlja kraljevski puno- 
moćnik varoškoj općini, da se nakon svega, što se u saboru rasprav- 
ljalo, određuje, da »varoška općina može i smije bez ikakva straha 
i zaziranja poput ostalih slobodnih i tavernikalnih gradova tako po 
svojim starijim kao i po novijim od dviju posljednjih komisija iznesenim 
i po pokojnom kralju potvrđenim ustanovama i reformama živjeti, su- 
dovati i sudačke odluke izvršivati. Što se tiče kapitana Nikole Malenića, 
on nije ništa obećao, a nije ni na tužbu varoške općine ništa javno odgo- 
vorio; ali je i Nikola Malenić građanin varoši, pa zato može općina 
protiv njega radi njegovih izgreda postupati prema svojim ustanovama. 
Napokon bodri Forgač varošku općinu, da ustraje braneći svoje slobo- 
štine i jurisdikciju, pa da se pri obrani njihovoj u hitnim slučajevima 
obraća na tavernika Erdeda, a inače na kralja i njega samoga, ako se 
stvar može odgađati, Još je poziva, da se pripravi, kad bude obaviještena 
i pozvana, da ses banom na sudu nađe«, U drugom pismu 
javlja se općini, kako će postupati s osuđenicima, koje je ona pustila 
na slobodu po zapovijedi bana Nikole. U trećem pismu javlja pa- 
latin, kako je »ban Nikola Frankopan pred ugarskim sa- 
borom dobrovoljno očitovao, da je pripravan u sva- 
ko vrijeme i na svakom mjestu odgovarati na izne- 
sene protiv njega pritužbe« U četvrtom pismu pri- 
općuje se općini, »da se ban Nikola Frankopan na nju po- 
tužio, da se ona — ne zna se zašto — sve do sada ne odazivlje nje- 
$ovim zapovijedima i pozivima, i da mu ne iskazuje »dužnu čast i pošto- 
vanje«, čime odaje očiti prezir banske časti i ugleda. Zato je opominje 
i poziva, da svakako iskazuje počast i posluh banu kao magistratu, koji 
je kraljevsko veličanstvo namjestilo u kraljevini Slavoniji, jer će se 
inače već naći način, da se protiv nje postupa«, 


Kako iz tužbe, koju je zagrebačka općina u srpnju 1619. podigla 
protiv bana Nikole, a koju je sasvim izvjesno sastavio Ivan Krušelj, da 
na bana »izlije svu žuč svoje otrovane duše«, tako se i iz palatinovih 
odgovora na tu tužbu dade zaključiti, da se je po stalnoj nečijoj osnovi 
stvorila zavjera sa svrhom, da se ban Nikola, koji je kao »glavar i pot- 
kralj čitavoga kraljevstva« uživao puno povjerenje kraljevo, potisne i 
makne s banskoga mjesta, U toj zavjeri bijahu otpočetka grofovi Erdedi, 
kojima svijesno i nesvijesno služahu: općina varoši zagrebačke, odvjetnik 
Ivan die protonotar Stjepan Patačić i hrvatsko plemstvo. 

12, Omišalj. 
Stara ulica nad zatonom sv. Mikule, 


13 Rezbarije staroga 
oltara 


u nekadašnjoj zbornoj crkvi 
sv. Gospe u Omišlju. Ovaj dr- 
veni oltar s brojnim rezbari- 
jama potječe iz 16. stoljeća. 
Ispod njega se nalaze staro- 
hrvatske rakovice, 

Gdjegod bijaše zgode, banovi su protivnici nastojali, da mu prave 
neprilike i da mu zadaju brige. Čak se je i na saboru u Požunu dne 18. 
studenoga 1619, našlo naručeno blebetalo, koje je sasvim nepozvano u 
ime hrvatskoga kraljevstva iznijelo neke zahtjeve protiv kralja Ferdi- 
nanda IL, upravo u času, kad su ga ugarski staleži htjeli s ugarskoga 
prijestolja zbaciti, a erdeljskoga kneza Gabrijela Betlena proglasiti ugar- 
skim kraljem. To plaćeno naklapalo nije tom zgodom propustilo ni to, 
da nedostojno okleveće bana Nikolu. Da je to hrvatskim staležima vrlo 
neugodno bilo, vidi se po tom, što su hrvatski poklisari na ugarskom 
saboru morali kralju izložiti, da su to proste osvade, a hrvatski je sabor 
(6. i 7. travnja 1620.) bio pobuđen, da banu dade svjedodžbu o njegovoj 
nedužnosti. Uza sve to potkapanje ugleda banova nije prestalo, 

Kad se je u Šemovcu kod Varaždina, u taboru bana Nikole, skupila 
velika hrvatska vojska, da spriječi upad Gabrijela Betlena u Hrvatsku, 
planuo je razdor između velikaša i nižih plemića, a sve zbog baruna Ni- 
kole Draškovića, koji se bahato ponio prema odličnim plemićima Ladi- 
slavu Kerečenju i Gregoriju Pethewu, historiku i gospodaru grada Bele 
i kaštela Ivanca. »Ljuto uvrijeđeni plemići tužili su baruna Draškovića 
banu zahtijevajući, da ga pozove na sud, a kada to ban nije htio da učini, 
pobunili su oni čitavo plemstvo u taboru, pri čemu su ih poticali i gro- 
fovi Erdedi.« 

Zašto ban Nikola nije pozvao na sud baruna Draškovića? Jedno- 
stavno s razloga, što nije volio plemstva. Ta on se već od nastupa banije 
nije s njime slagao, a sve poradi protonotara, koga je plemstvo imalo 
pravo birati i skidati. Kako je s jedne strane plemstvo smatralo proto- 
notara svojim pouzdanikom i zastupnikom, a s druge mu je strane davao 
ban svoj vlastiti banski pečat, mogao je i on držati ga svojim povjere- 
nikom, suviše i službenikom. Taj dvolični položaj protonotara bijaše i 
prije povodom razmirica, a sada je za žestokoga bana Nikole i odlučnoga 
protonotara Stjepana Patačića došlo do prijeloma. »U jednoj saborskoj 
sjednici ban je Patačića nazvao svojim pisarom i tražio, da mu 
vrati banski pečat.« »Patačić je naprotiv, ohrabren i poduprt čitavim 
plemstvom izjavio, da banu pečata vratiti ne će, jer ga za protonotara 
nije postavio on, nego su ga izabrali staleži, a stari je običaj. da ban 
od staleža izabranomu već protonotaru javno ustupa svoj sudski pečat.« 

Još je u neugodniji položaj dospio ban, kada je za 21. listopada 
sazvao sabor u Šemovcu s namjerom, da izmiri ogorčeno plemstvo. Ne 
samo što se plemstvo nije izmirilo, nego su tu pale još veće uvrijede i 
buknule još veće smutnje. »Osokoljeno grofovima Erdedima stalo je 
plemstvo rogoboriti silno protiv bana vičući, da se ne će više pokoravati 
njegovim zapovijedima, te je tako galamilo, da je ban ostavio skupštinu, 
a s'njime jamačno većina velikaša i svećenstva, Da uzrujane duhove bar 
nekako smiri, predao je ban zapovjedništvo u taboru Jurju Kegleviću, 

mužu ratnim poslovima vještu i mnogima poćudnu, a sam je pohitao u 
Varaždin, da po teklićima objavi kralju sve, što se bijaše dogodilo, Plem- 
stvo je međutim ostalo samo na okupu, te je stvorilo zaključak, da radi 
toga, što ga velikaši u saborima neprestano omalovažuju i vrijeđaju, 
kako se to i danas dogodilo, ne će više u saborima zajedno 
s velikašima sjediti niti s njima o javnim poslo- 
vima kraljevstva a ni okraljevskim i banskim pro- 
pozicijama raspravljati i zaključivati, nego će to 
u buduće vazda zasebice (odjelito) činiti po pri- 
mjeru plemića kraljevine Ugarske« 

Taj energičan istup uvrijeđenog plemstva smutio je sve, a najviše 
kralja Ferdinanda II. U strahu, da se zbog toga razdora ne bi razišla 
vojska u taboru kod Šemovca, posla kralj u Hrvatsku naročita poklisara, 
da u kraljevski slobodni varoš Varaždin sazove sabor i da ondje smiri 
raspirene strasti. Kraljev poslanik, ostrogonski kanonik Stjepan Šenjej 
nije uspio. Plemstvo nije htjelo privoljeti kraljevoj poruci, da po starom 
običaju s banom i velikašima zajedno u jednom zboru raspravlja i 
zaključuje.!“ 


5, Međutim se dogodilo nešto, što je promijenilo prilike u hrvatskom, 
a bogme 1 u ugarskom kraljevstvu. Sred najžešće zime primio je ban Ni- 
kola nalog od kralja Ferdinanda, da osvoji grad Greben, u kojem je 
Sospodovao grof Franjo Baćani, gorljiv kalvin i odlučan privrženik 
Betlenov."“ O tom događaju izvještava historik Rattkay slijedeće: 


»Bijahu se raznijeli stalni glasovi, da će Baćani zauzeti brod na 
Dravi, te hajduke lagano i pomalo prebaciti, pa ih dovesti u svoj grad, 
odakle će se oni po čitavoj Slavoniji razletjeti te je harati, ne bi li je 
tako podvrgli. Skupivši ban zemaljske haramije i banske plaćenike i 
uzevši sa sobom dva malena topa došao je pred grad, te ga je opasao. 
No budući da je grad i po prirodi utvrđen, a uz to ga je i posada od 70 
ljudi pod Jurjem Turkovićem branila, prošlo je uzalud nekoliko dana 
naše podsade. Što više, nijesu se ni topovi radi širokih jaraka mogli 
smjestiti na zgodnu mjestu; k tomu je studen i kruta zima zaustavljala 
vojnike u bržem radu. Stoga su se vojnici više bavili podizanjem (i pa- 
ljenjem) ogromnih lomača, te su u susjednim naokolo selima potraživali 
vino, a manje su se trsili oko podsjedanja. Međutim Baćani nije sustao 


1% Isporedi o svemu tomu str, 57—100 Klaićeve rasprave! 

104 »Grebengrad (na 400 m visoku brđu Lubenjaku više izvora rijeke Lonje) bio 
je tada jedan od većih i tvrđih gradova Slavonije. Bio je građen od čvrsta kamena, 
a na uglovima imao je klesano kamenje. Sam grad bio ije opasan opet jakim zidom, 
koji je imao vrata ma sjevernoj strani, Unutar toga zida stajala je osim građa prema 
istoku gradska kapela, a na zapadnoj strani bile su stražarnice i tamnica« (Klaić 
str. 102.) 

bodriti u listovima posadu, da hrabro brani grad; junake je mamio na- 
gradama, plašljivce sokolio skorom pomoći, a nemarnima prijetio kazna- 
ma. Neki od tih listova dopanuše banovih ruku, te je po njima doznao 
za varku; mnoge su pak listove Patačić i (podžupan) Pethew umjeli pro- 
kriomčariti po posrednicima i podsjednutima ih dostaviti, Jednako se lu- 
kavštinom i zavišću te dvojice (Patačića i Pethewa) uzbunio i prestravio 
grad Varaždin i plemstvo čitave ravne okolice njegove, jer je (tobože) 
stigla vijest, da se primiče u pomoć (Grebengradu) 12.000 Turaka i 10.000 
ugarskih buntovnika. Preplašeni (Varaždinci) pozivali su bana, da se vrati 
na Dravu braniti brodove (prijelaze), ako ne će da propane čitavo kra- 
ljevstvo. Znao je ban, da je to ludorija i izmišljotina zlobnika; no uza 
sve to ostavio je pješadiju pred Grebengradom, da nastavi podsjedanje, 
a sam je s konjaništvom i sa dvije čete pješaka pošao u Varaždin. Ondje 
je otkrio pletke i tajna rovarenja neprijatelja, priopćio doslovce zapo- 
vijed carevu, da zauzme Grebengrad, te je ozbiljnom besjedom sve upu- 
tio, da se otresu ludoga straha, uvjeravajući narod, da će on, ako bi 
kakva opasnost od neprijatelja prijetila, s čitavom vojskom svojom u varoš 
doći, u nju se zatvoriti, te do posljednjega daha s građanima ustrajati. 
Ohrabrivši tako građane u varoši vratio se ban što brže opet pod Greben, 
pa kad je onamo stigao, doznao je od svojih, da su zidovi gradski dosta 
čvrsti i jaki, pa bi trebalo i duže vremena i više makina, da se razvale. 
Ali kad bi se na vrata (u zidu) jurišem navalilo, ne bi ih neprijatelji ni 
s jedne strane mogli braniti. Stoga odredi, da se sve priredi za budući 
juriš, kojim će vrata razvaliti. Jedna je dakle čest haramija dvoplatnim 
sjekirama, motikama i drugim želieznim spravama vratna krila raskinula, 
dok je druga čest vojnika sipanjem zrnja iz topova i drugih pušaka posadu 
u strah i na predaju grada nagnala. Branitelji su predali grad pod pogod- 
bom, da ostanu svi čitavi i slobodni, premda su mogli lako grad održati, 
da su ljudi bili, Jer oni bijahu vratna krila i svodove dvostopnim hrasto-- 
vim gredama i posudama, koje su bile napunjene zemljom i busenjem, 
tako zabrtvili da su se naši izvana a oni iznutra od ranoga jutra do kasne 
večeri namučili uklanjajući te zapreke. Zauzevši Frankopan tako Greben-- 
grad, pri čemu je izgubio samo pet naših, opskrbio ga je svake vrste: 
hranom i municijom, a onda ga je, primivši prisegu (vjernosti) predao: 
Vuku Pernaru na upravljanje.«*"“ 

To je bilo 9. veljače 1621. Tri ili četiri mjeseca poslije darova kralj 
Ferdinand grad Greben banu Nikoli za vjernu službu njegovu. U posjed: 
toga grada uveden je ban 11, srpnja 1621. u nazočnosti službenika i su-: 
sjednih plemića. Ovi su cijenili grad s imanjem na 35.000 forinti, a uvodi-- 
telji biskup Petar Domitrović i prepošt Baltazar Dvorničić Napuly na 
45.000 forinti, jer da samo imanje daje na godinu 2.000 forinti. Pri sastav— 

14, Grad Krk. 
[Lat,: Curicum ili civitas Curictarum, tal: Vecla ili Vegla (Veglia).] 
Od davnine glavno mjesto čitavoga otoka Krka, kolijevka i starina krčkih knezova 
Frankapana, Tu su oni nikli i uzrasli, odatle su se daleko po susjednom kopnu razgranali, 


15, Kašteo krčkih knezova Frankapana 

sa sudnicom i tamnicom na trgu Kamplinu u Krfu 
Nad vratima sudnice stoji pisano, da su te zgrade djelo čitave općine i da se s njiho- 
vom gradnjom započelo g. 1191. za vrijeme biskupa Ivana i krčkih knezova Bartola i Vida. 

ljanju inventara ustanoviše, da su mnoge stvari prigodom podsjedanja 
grada propale, a mnoge su vojnici razgrabili, 

Poslije zauzeća Grebengrada ban je Nikola vladao hrvatskim kra- 
ljevstvom jakom rukom, Sedam punih mjeseci nije sazivao sabora, jer se 
je bojao sukoba s otpornim plemstvom, Istom onda, kada je prijetilo, da 
će Baćani s Turcima provaliti preko Drave, pokuša kralj da izmiri bana 
s hrvatskim plemstvom. I za taj posao izabra kralj njitranskoga biskupa 
Ivana Telegdija. Ban sazva sabor za 30, kolovoza 1621, u slobodni kra- 
ljevski varoš Zagreb, Na tom saboru, komu je sam ban predsjedao, dok 
su biskup Telegdi i grof Tomo Erdedi vršili službu kraljevskih komisara, 
nastojalo se oko toga, da plemstvo opozove svoj lanjski zaključak, t. j.. 
da ne će više saborovati zajedno s velikašima, nego kao zasebna kurija. 
Umjesto da se plemstvo s banom izmiri, ono je još jače udarilo na bana 
i zahtijevalo, da se ukloni s banskoga mjesta. Plemstvo je podnijelo kralju 
pismenu tužbu, u kojoj se ban Nikola prikazuje silnikom i smutljivcem, 
te jedinim krivcem za neslogu među plemstvom i velikašima. U tužbi se 
banu spotiče, da je neke velikaše (Patačića i Pethewa) krivo obijedio 
s veleizdajstva, pa čak i to, da je pronevjerio novac za utvrđivanje Po- 
kupske krajine." 

Nema sumnje, da je postupak plemstva raspalio žestoku ćud bana 
Nikole. U njemu je kuhalo i vrilo, a dokuhalo je i dovrelo odmah poslije 
zaključka hrvatskoga sabora, kad se je pred duhovnim sudbenim stolom 
u zagrebačkom Kaptolu vodila parnica o razvrgnuću banovih zaruka 
s Marijom Anom Erdedovom. To je bilo u prvoj polovini (valjda 10.)' 
rujna 1621. Tužiteljicu je zastupao njezin odvjetnik Ivan Krušelj, 
koga smo čas prije upoznali, tek nijesmo o njemu sve rekli, Taj drski 
čovjek usudio se, da izrabi na vwočištu zgodu, pa da se svom žestinom 
duše obori na bana zato, što je prekršio zadanu riječ, Bana je u dno duše 
uvrijedilo i zapeklo, što se protiv njega podigao čovjek, koga je turo- 
poljski sud u Velikoj Garici sudio zbog preljuba i sukrivnje čedomor- 
stva, stavio ga van zakona i naredio za njim tjeralicu po čitavom hrvat- 
skom kraljevstvu. Što više, takovu je tjeralicu primila i općina varoši 
zagrebačke, pa mjesto da ga uhvati i kazni, izdala je povelju, kojom mu 
se dopušta, da »zemljište svoje baštinjene kuće spoji u jedno sa zemlji- 
štem kuće Vokmerićeve, kupljene pred deset godina, pa da odsada 
samo od jednoga zemljišta plaća sve daće i drugo, što se općini po- 
davalo i za nju pobiralo«. Tu je povelju izdala Krušelju gospodska 
stranka, koja je upravljala varoškom općinom, a sve iz obzira na 
»službe, koje je Krušelj činio općini već kroz mnogo godina i na raznim 
mjestima, a naročito za tri netom minule godine, kad je ova varoš bila 
smetana te još i sada biva smetana«. Time se nišanilo na pučku stranku 

i njezina zaštitnika bana Nikolu, koji tadašnje općinske glavare (suce i 
senatore) nijesu priznavali za zakonite oblasnike, nego su ih smatrali 
uzurpatorima (otimačima vlasti), Dašto te je taj postupak varoške go- 
spode još jače ozlojedio bana, ali on Krušelju nije mogao ništa, jet ga 
zaštićivahu ne samo općina nego još više grofovi Erdedi, nekoji velikaši 
i dabome većina nižega plemstva. Zato je ban jedva dočekao dan 
ročišta. 

Kad se je Krušelj sa sudbene rasprave vraćao u svoj dom na brdu 
Gradecu, uhvatiše ga banovi ljudi pod vodstvom kapitana Malenića, 
zarobiše ga i isprebijaše, a onda ga odvedoše u Grebengrad i baciše u 
tamnicu, Ovaj događaj zaprepasti sve, a grofa Tomu Erdeda ponajviše, 
jer je ban naredio varoškoj općini, da zaplijeni sve Krušeljove spise 
i korespondenciju grofova Erdeda. Stari grof Erdedi nastojaše svim si- 
lama, da se dobavi svojih pisama, ali sve uzalud, Pa i molba, koju za- 
štitnici Krušeljovi podniješe kralju za pomilovanje, nije pomogla ništa, 
i ako je kralj naložio banu, da Krušelja pusti na slobodu. Ban je svoga 
ogavnoga protivnika imao u vlasti i nije ga nikomu za volju puštao iz 
ruku, Što više, vodio je lično istragu protiv njega, dao ga mučiti, samo 
da prizna i oda sve, što zna omekim velikašima, jamačno o grofovima 
Erdedima, Poslije je protiv Krušelja vodio istragu zagrebački podžupan 
Juraj od Vurnovca, a u mjesecu rujnu stiže u Grebengrad i biskup Petar 
Domitrović, koji je Krušelja nagovorio, da sastavi oporuku. Negdje na 
kraju 6. 1621. ili na početku g. 1622. nesta Krušelja. Historik Rattkay 
veli, da ga je ubio neki uskok Ognjan, za koga tužba hrvatskoga sabora 
navodi, da je bio u banovoj službi i da je navlastice iz Bosiljeva došao u 
Grebengrad, Na glas o naprasnoj smrti Krušeljevoj podigoše se protiv 
bana Nikole i oni, koji su doslije držali s njime, A to je pospješilo osnovu 
Jurja Turkovića, da 8, veljače 1622. otme Grebengrad za svoga gospodara 
Franju Baćana,!'"" 

U najtežim časovima bana Nikole, kada ga u Hrvatskoj gotovo svi 
ostaviše i protiv njega udariše, kralj Ferdinand ne lomi štapa nad nje- 
.govom glavom. Da bi ga od razjarenih staleža hrvatskih zaštitio, odre- 
đuje kralj tri komisara, koji će u hrvatskom kraljevstvu obavljati banske 
poslove, jer će ban Nikola neko vrijeme ostati na dvoru uz kraljevu 
osobu, Za izbivanja banova iz Hrvatske bijaše sazvan ugarski sabor u 
Šopron za 3, travnja 1622., na koji su i hrvatski staleži imali poslati svoje 
nuncije. Hrvatski nunciji, izabrani na saboru u Varaždinu 14, ožujka, 
primiše opsežne instrukcije, u kojima bijahu najzamašnije četiri točke, 
što su se odnosile na spor s banom Frankopanom. U jednoj točki se 
traži, da se »još za trajanja ugarskoga sabora imenuje novi iban, jer ako 
Frankopan i dalje ostane u banskoj časti, ne će hrvatski staleži više 

dolaziti na sabore niti dozvoljavati kontribuciju i radnike za krajine, 
a ne će više polaziti na vojnu, ako bi pogibelj zemlji zaprijetila. Staleži 
pače ne jamče i ne primaju odgovornosti, ako bi se banu kakvo zlo 
dogodilo, kad bi i dalje gazio slobodu i prava kraljevstva«, U drugoj 
točki upućuju se nunciji, neka zahtijevaju, da se ban pozove na red radi 
nedužno prolivene krvi Krušeljeve. 

Ugarski se sabor sasta u Šopronu istom 2. svibnja. Onamo pođoše 
iz Hrvatske kraljevski komisari, gdjekoji velikaši, duhovnici i poslanici 
slobodnih kraljevskih gradova, »U taj čas negdje sazvao je zagrebački 
biskup Petar Domitrović po nalogu kraljevu hrvatski sabor u 
varoš Zagreb za 10. svibnja 1622. Kad su se na urečeni dan staleži u 
Zagrebu okupili, čitao im je biskup Domitrović kraljevsko pismo od 17. 
travnja, upravljeno na njega, u kojem kralj poziva hrvatske staleže, da 
oni razmirice, koje neke privatne osobe imaju s Ni- 
kolom Frankopanom kao banom, ne iznose pred bu- 
dući ugarski sabor, nego će kralj nakon svršenoga 
toga sabora po stanovitim komisarima dati izvan- 
rednim putem sve te tegobe i razmirice revidirati 
istvar kraju privesti« 

Kraljeva poruka rastuži i prenerazi prisutne staleže, »Kad ih je 
prva zapanjenost minula, stali su rogoboriti i vikati, da toga ne mogu 
i ne će učiniti, Isticali su, da su se nadali, da će kralj ipak više vjerovati 
njima nego jednoj jedinoj osobi. Napokon su jednodušno zaključili, da 
od svoje tužbe na ugarski sabor nipošto ne odustaju, da će o tom oba- 
vijestiti kralja posebnom predstavkom, a da rečenoga kneza 
Nikolu Frankopana ne će više za bana priznavati« 

Ovaj saborski zaključak osobito je razigrao grofove Erdede i 
njihove rođake. »Izašavši oni iz sabornice zajašili su svoje konje, 
posadili otraga na konjska stegna svoje sluge, pa lijetali po trgu 
sv. Marka i varoškim ulicama, sipljući ovako nedostojnim načinom po- 
srde i druge uvredljive riječi na netom skinutoga bana.« 

Još prije, nego se ovaj sabor sastao, odoše nunciji u Šopron i sa 
sobom poniješe tužbu protiv bana, Što su tamo radili nije nam poznato, 
a da im je posao bio težak, lako je shvatljivo, kada se zna, da je kralj 
bio Frankopanu sklon. A imao je ban Nikola i privrženika ne samo na 
dvoru nego i u domovini svojoj. Ovi sastaviše izjavu, u kojoj očitovahu, 
da ne pristaju uz zaključke, tužbe i instrukcije za nuncije, koje su po- 
sljednji sabori otpremili, No sve to bijaše uzalud, jer su ugarski staleži 
mrzili bana Nikolu i zato su podupirali nastojanje hrvatskih nuncija. 
»Kralj napokon nije mogao više odoljeti, pa je od svojih ugarskih savjet- 
nika zatražio, neka mu kažu, što da učini, Ovi su mu 5, srpnja 1622, oči- 
tovali svoje mnijenje, neka reče hrvatskim nuncijima, da mora stvar iz 
nekih razloga nešto odgoditi, pa stoga neka strpljivo čekaju na njegovu 

odluku, koju će međutim bez duljega odlaganja svakako još za trajanja 
sabora prema njihovoj molbi izdati, pa će njom staleži i redovi kraljevine 
Slavonije biti zadovoljni. Nakon toga odgovora nuncijima neka kralj što 
prije pozove bana, da sam glavom dođe u Šopron, a onda neka ga po 
posrednicima opomene, da sam zatraži otpust od banske službe. Tako 
će stvar imati lijepo lice, te se ne će povrijediti ni autoritet kraljev, a ni 
poštovanje prema banu.« 

Potaknut događajima na posljednjem hrvatskom saboru ban Nikola 
povjeri biskupu Domitroviću, da na saboru u Šopronu preda njegovu 
ostavku, Kralj prihvati ostavku, ali je ne proglasi, dok se sabor u Šo- 
pronu ne završi. Napokon 18. kolovoza odriješi bana Nikolu od banske 
časti 1 imenova kneza Jurja Zrinskoga za hrvatskoga bana. 

Ovo imenovanje dočekaše protivnici bana Nikole s naročitom ra- 
došću. Stari grof Tomo Erdedi podiže parnicu protiv kneza Nikole zbog 
događaja s njegovim tajnikom Krušeljom. Bivši nunciji na ugarskom sa- 
boru prosvjedovahu protiv bana i onih, koji potpisaše izjavu, da »instruk- 
cija za njih i podnesena od njih tužba protiv njega nije potekla od svih 
staleža hrvatskoga kraljevstva.« A gospodska stranka stade protiv pučke 
stranke tako ludovati, da su petorica privrženika njezinih našla na stra- 
tištu smrt!" 

6. Punih pet godina (od 1617.—1622.) bio je knez Nikola banom 
hrvatskim. U tom svojstvu imao je mnogo briga i nevolja, velikih borba 
i odgovornosti, Stoga mu je i te kako odlakšalo, kada je ostavio Zagreb 
i povukao se u tišinu stolnoga grada Bosiljeva. Tu nije bilo ni velikaša 
ni nižega plemstva, s kojim bi se i dalje natezati morao. Tu nije bilo ni 
gospodske ni pučke stranke, kojima bi morao krojiti pravdu. I ako je u 
Bosiljevu našao zatišje od dnevnih trzavica i ljudskih strasti, ipak se ne 
može reći, da je knez Nikola bio potpuno miran i bezbrižan, možda beš- 
ćutan i neradin, Već po naravi svojoj nije mogao takovim biti, a s druge 
strane imao je on posjede i imanja, koja zahtijevahu glavu i srce svoga 
gospodara, 

U prvom redu bilo je tu vlastelinstvo grada Bosiljeva, koje bijaše 
dovoljno naseljeno kmetovima i slobodnjacima, Stoga je dohodak gospo- 
štiji trebalo osigurati urbarskim popisom. Daće i službe uredio je po 
bosiljevskim selima tako, kako su bile uređene po gospoštijama, koje 
bijahu daleko od turske krajine i po obližnjim austrijskim pokrajinama, 
Svako je selište davalo službu od šest težaka tjedno, osim toga desetinu 
i časti. »Ilišnjaki« oko Lešća davahu po šest težaka i od svega priroda 
petinu." 

Prije turske provale nije vlastelinstvo grada Bosiljeva sizalo preko 
rijeke Dobre i potoka Bistraca, nego su krajevi preko tih voda pripadali 
starim Frankapanskim gradovima Skradu i Vitunju. Knez je Nikola na- 
stojao, da od posjeda tih gradova, koje je vojnička vlast zaposjela, barem 
nešto za se spasi, S tim u vezi knez je poduzeo sve, da mu vojnička 
vlast preda Vlahe, koje je general Juraj Leuković naselio na nekoć ne- 
prijepornom Frankapanskom zemljištu, što no je pripadalo gradu Vitunju 
pod tjemenjakom Klekom. Ali Vlasi izmoliše u kralja Ferdinanda, da ih 
ne preda pod vlast kneza Nikole, jer ga oni ne će priznati »zemaljskim 
Sospodinom.« Na to je t. zv. »vlaška komisija« nudila Nikoli 6000 forinti 
za otkup zemljišta, ali mu je ta svota bila premalena, Poslije je komisija 
davala 10.000 rajnskih forinti, od koje svote bi 4000 forinti imali isplatiti 
sami Vlasi, a ostatak kralj Ferdinand, Time bi to pitanje bilo riješeno, 
tek je trebalo još ustanoviti granice između preostale gospoštije i na- 
seobina Vlaha, koji spadahu pod grad Vitunj, 

Još je jedna nevolja mučila kneza Nikolu. To bijahu kotari razva- 
ljenih gradova Jablanca i Starigrada u Podgorju, koji nekad pripadahu 
knezovima njegove porodice, a sada ih svojataše senjski kapitan Ivan 
Albert Herberstein i na njihovu tlu naseljavaše sve veći broj Vlaha. 
Knez se zbog toga potuži kralju Ferdinandu III., a ovaj odredi, da se što 
prije sastane komisija, koja će odrediti granice krune ugarske u primor- 
skim stranama prema Krajini, zatim će odlučiti, da se gradovi Jablanac 
i Starigrad vrate knezu Frankapanu. Uza sve to nije knez Nikola uspio, 
Njemu se živo opirao senjski kapitan Herberstein, koji je Nikolu s raznih 
nasilja bijedio, a u prosincu je g. 1639. sastavio opsežnu spomenicu, u 
kojoj je dokazivao, da knezovi Frankapani nemaju nikakvih prava na 
Jablanac i Starigrad, i da su tužbe kneza Nikole posve neosnovane. 
Senjskog je kapitana podupiralo ratno vijeće u Gracu, a i izvještaji ro- 
đenog brata Nikolina, generala hrvatske krajine Vuka Krsta, koji nijesu 
bili Nikoli u prilog. Kad je pak mješovita komisija pretresala pitanje: je li 
knez Nikola zaista zemaljski gospodin u Starigradu i Jablancu, upravi 
Nikola opsežnu spomenicu na kralja, tužeći se na senjskog kapitana, na 
ratno vijeće i na rođenoga brata svoga. Ni to nije koristilo ništa; što više, 
brat Vuk i žumberački kapitan Paradeiser počeše otimati Nikoline po- 
sjede oko Tovunja i Janjča. To je kneza Nikolu tako razbijesnilo, da je 
13, srpnja 1643. uputio iz Bosiljeva novu predstavku na kralja, u kojoj 
moli, da se otimačini učini kraj, ako pak ne, on ćeradijeiostala 
svoja imanja na toj krajini ostaviti te iz ovoga kra- 
ljevstva otići, jer ne će da podnosi toliko nepravde 
i jarma,inapokondaspane na stanje jadnije od ko- 
jega kmeta. 

A knezu ne bijaše teško ostaviti domovinu svoju, Ta on je posje- 
dovao grad i imanje Stari Jičin (Alt-Titschlein) u Moravskoj, koji je 

zapao kralja Ferdinanda II, poslije ugušene bune češko-moravske, a Ni- 
kola ga kupio g. 1628. za 70.000 forinti. Ali moravski grad nije Nikoli 
mogao biti ono, što mu u istinu bijaše grad Bosiljevo. 

Knez Nikola nije nikada napustio očinsku zemlju svoju. On je pre- 
gorio sve i smišljao dalje, kako će proširiti granice gospoštije svoje. Naj- 
prije poduze da kupi grad Trsat, koji je nekada bio ponajglavnijim gra- 
dom porodice njegove. No to nije išlo, jer je ratno vijeće u Gracu tvrdilo, 
da je Trsat znamenit krajiški grad za obranu čitave domovine, pa stoga 
mora da ostane u kraljevskim rukama. Poslije mu zape oko za grad 
Krapinu, u kojem je gospodovao barun Franjo Keglević, 

Nije sve teklo, kako je to Nikola zamislio i htio. Možda je tomu bila 
kriva zavist protivnika njegovih, a možda i strah pred veličinom nje- 
$ovom. Tu je veličinu spoznao i kralj i zato mu bijaše vazda draga služba 
Nikolina, koju je izvršivao često na korist cijele monarhije, 

Nikola je kao kraljevski povjerenik radio g. 1625. u Gjarmatu na 
obnovi mira, koji je s Turcima bio zaključen g. 1606. na ušću Žitve, a g. 
1615. u Beču. »Od sedam članaka ugovora zanimljiv je naročito treći, 
kojim se određuje knez Nikola Frankopan, da zajedno s bosanskim pa- 
šom točno ustanovi granice između hrvatskoga kraljevstva i bosanskoga 
vilajeta, zatim da se sporazumi o nekim pograničnim gradovima, koji su 
bili prije razvaljeni, a obje su ih stranke nedavno protiv članaka utana- 
čenoga mira iznova podigle. Radilo se poglavito o gradovima Drežniku 
i Tršcu, koje bijahu Turci obnovili, o Gradecu i još jednome, koji biše 
sa kršćanske strane sagrađeni.« 

Nekoliko mjeseci poslije sudjeluje knez Nikola na ugarskom saboru 
u Šopronu, a za krunisanja mladoga kralja Ferdinanda III. dne 8. prosinca 
1625. nosio je pred kraljem zlatni križ. 

Dne 12. rujna 1627. zastupa knez Nikola svoga kralja u komisiji, koja 
je ponovno zaključivala mir između Ferdinanda i sultana na dunavskom 
otoku Torro6ć među Komoranom i Szonom. 

Na sabore hrvatske knez nije dolazio, jer su im predsjedali lični 
protivnici njegovi. No kada je pred hrvatske staleže imao iznijeti kakovu 
tužbu, zastupahu ga njegovi službenici, Na pr. 6. 1630., kada se na saboru 
raspravljalo o kneževoj tužbi protiv carskih povjerenika, koji su senj- 
skom kapitanu naložili, da silom dade oteti knežev mlin kod Žrnovice 
pri moru. I g. 1632., kada kneževi zastupnici tuže saboru, da krajišnici 
smetaju kneževe posjede oko Tovunja i Gomirja. 

Knez je Nikola redovno dolazio na ugarske sabore, jer je želio su- 
djelovati u radu za kralja, komu je do kraja života ostao vjeran, Godine 
1646. pošao je teško bolestan u Požun, da pribiva izboru i krunisanju 
Ferdinanda IV, za kralja ugarskoga i hrvatskoga." 


110 Isp, o svemu Klaićevu raspravu na str, 148—155. 


GOSPOŠTIJA KRČKIH KNEZOVA FRANKAPANA. 


18. Glavotok, 


»Nasuprot Cresu samostan, na 
mjestu, gdje su nekada Fran- 
kapani svoj dvorac imali, Tu 
se u crkvici služi svake god'ne 
14, ožujka misa za upokoj po- 
sljednjeća krčkoga Frankapa- 
na, kneza Ivana, koji je izgu- 
bio djedovinu jer je vjerovac 
Veneciji.« 


19, Toranj sv. Apo- 
linara. 


»propale crkve i propale župe 
Dubašnice, gdje je neko vrije- 
me stajao kašteo Frankopana.« 

7. Kanonik Rattkay veli o knezu Nikoli, da je bio »muž doduše 
starinske strogosti, u kojega je bilo združeno veliko iskustvo s osobitom 
razboritošću, te bi stekao najveću hvalu među herojima svoga vijeka, 
da se nije kratio obuzdavati strastvenu i žestoku ćud svoju«. Pa i drugi 
historici kažu, da je Nikola IX, Frankapan bio žestok, svadljiv i silovit, 
ali je inače bio muž umno nadaren, patriotičan i darežljiv crkvama i siro- 
tinji, a uza to slavan vitez i vojvoda, koji se u mnogim ratnim prigodama 
istakao odličnim junaštvom. 

Knez je Nikola bio imućan. Imao je baštinjenih i stečenih posjeda, 
a bilo je u njega i gotovih novaca, koje je privrijedio kao ban i savjetnik 
kralja Ferdinanda Il, i II. Osim toga je bio štedljiv i dobar gospodar, 
a mnogo mu je bilo stalo, da se njegovo imanje poslije smrti njegove ne 
rastepe, nego da koristi narodu i domovini, 

Za života svoga Nikola je pomagao crkve i samostane, a da je i kme- 
tove dao školati, svjedoči pismo njegovo od 1. ožujka 1639., koje je pisao 
iz Bosiljeva sucu i senatorima slobodne kraljevske varoši u Zagrebu u 
predmetu pobjegloga đaka Barčića. Knez je Nikola pomagao osobito 
one samostane, koje osnovaše pređi njegovi. Među tima se spominju 
i odlikuju: 

1. Samostan Pavlinascerkvomsv. MarijeuNovomu, 
kojemu je mnogo dobra činio. U jednoj svojoj ispravi od 14, srpnja 1644. 
zapovijeda svojim »popom Novogradskim, da od svakoga offertoria ali 
almužtva, ča se bude davalo ali za pokop od onih ljudi, ki se budu toti 
na cimiteru, ali u fratarskoj cirkvi zakapali, ali od maš, ke se budu za 
mrtve u njihovoj cirnkvi služile, imaju fratrom polovicu od 
toga davati«, 

2. Samostan Franjevaca u gradu Senju, kojemu su i 
prijašnji knezovi Frankapani dozvolili elemozinu, »dokle je imanje jošće 
Frankopansko bilo i dokle Turci ovih krajev nisu bili opustili, a sada 
budući tesno vrime i od Turak i od drugih neprijatelov naša imamo po- 
robljena i oduzeta« knez Nikola u Novomu zapovijeda ispravom od 5. 
julija 1632. »našemu officialu i porkulabu sadašnjemu i ki potle za njim 
budu u našem gradu Novom, da imaju vsako leto od rečenoga malina 
Žrnovnice okolu svetoga Mihalja dne gori rečenomu kloštru ali fratrom 
sv. Franciška u Senju stojećim u ime elemozine šest stari Ričke ali 
Vinodolske mere davati pšenice,« 

3, Samostan Franjevaca i crkva BI, Djevice Ma- 
rije na Trsatu, koji bijaše najznamenitija zadužbina njegove po- 
rodice, a u kojemu je i grobnica knezova Frankopana. Knez Nikola i brat 
mu Vuk Krsto mnogo su nastojali, da se Franjevcima na Trsatu pomogne, 
jer im samostan bijaše 5. ožujka 1629, do temelja izgorio, a kada ga 
ponovno podigoše, ukaza se potreba, da se mala crkvica Bl. Djevice 
Marije proširi i dogradi. Za tu akciju živo se zauzimaše senjski biskup 

Petar Mariani, koji se posebnim pismom (11. veljače 1644.) obrati na 
kneza Nikolu, da »on kao potomak osnivača samostana i crkve pridonese 
što više za zasnovano djelo«, Da je knez za dogradnju zavjetne crkve 
na Trsatu zaista mnogo učinio, dokazom je poziv gvardijana Franje Gla- 
vinića, kojim poziva kneza Nikolu, da kao glava porodice Frankopanske 
i kao patron crkve dođe na Veliku Gospojinu dne 15, kolovoza 1644, na 
Trsat, jer će se polagati temeljni kamen za dogradnju crkve. Uz najbolju 
volju knez nije za života pohodio Trsata. Nije mu dala teška bolest. A da 
mu je posveta temeljnoga kamena bila na srcu, vidi se iz pisma, uprav- 
ljena biskupu Marianiju. Dne 3. kolovoza piše knez iz Bosiljeva, kako 
»će možda trebati da se u temeljni kamen metne kakav srebreni ili zlatni. 
novac ili kakva kolajna s oznakom godine i dana.« To mu pitanje zadaje 
brigu, jer u njegovoj okolini nema zlatara, pa »će poslati u Ljubljanu, 
da mu ondje načine kolajnu« »Boji se doduše, da kolajna ne će biti 
gotova do određena roka; ali će ipak sve učiniti, ako bude moguće.« 

Što nije knez dospio da učini za života, učiniše njegovi nasljednici 
poslije smrti njegove, A za to djelo imali su uputstva u kneževim opo- 
rukama i njihovim dopunjcima (kodicilima). Prvu je oporuku napisao 
knez u oči Dušnoga dana godine 1630. vlastitom rukom. Ta se oporuka 
nije nigdje do današnjega dana našla. Možda ju je knez vlastitom rukom 
uništio, 

Znamenita je druga oporuka, koju je knez sastavio u Novomu dne 
4. rujna 1634., i koja se — hvala Bogu — sačuvala. Nije se nažalost sa- 
čuvao kodicil, koji je uz ovu oporuku bio napisan. Oporuka je pisana la- 
tinskim jezikom, a može se čitati u Lopašićevim »Spomenicima Tržačkih 
Frankapana.« Mi ćemo je prikazati po Klaićevu prijevodu. 

»Oporuka kneza Nikole od godine 1634. nakon običajnih rečenica 
govori o grobnici njegovoj. Knez određuje, da se mrtvo tijelo njegovo 
odnese u crkvu Bl. Djevice Marije na Trsat, te ondje sahrani uz pređe 
njegove, knezove Frankopane, osnivače toga samostana i crkve. Smjestit 
će ga pak ili u samom svetištu uz knezove Martina i Fridrika ili izvan 
svetišta pored kneza Nikole Frankopana. Na grobnicu ima se postaviti 
kamen od mramora s napisom i porodičnim grbom na uspomenu potom- 
stvu. Sav trošak oko toga namirit će se lako iz ostavine njegove. Zatim 
se nabrajaju zapisi crkvama i samostanima.« 

»Franjevcima na Trsatu zapisuje 1500 forinti, da kroz dvije godine 
tri puta u sedmici, a poslije jedamput na tjedan čitaju misu za ispokoj 
duše njegove; isusovačkom kolegiju u Zagrebu namijenjuje u isto ime 
400 forinti, a Franjevcima u Zagrebu 100 forinti. Župnoj crkvi sv. Mavra 
u Bosiljevu daje za izgradnju njezinu 200 forinti, a župniku još pet daljih 
kmetova uz one, koje već imade, zatim iz vinograda svojih kod Bosiljeva 
svake godine po 30 vrčeva vina. K tomu još naređuje, da se u toj župi 
vazda uzdržaje nekakva škola, u kojoj bi ubogi ljudi i podanici onoga 

mjesta, ako bi koji htjeli, učili pismo ili početne nauke, Napokon zapisuje 
još 200 rajnskih forinti, da se crkva Bl, Djevice Marije na brdu Gradišću 
(kod Bosiljeva) popravi i poveća, te u njoj postavi nov žrtvenik.« 

»Nakon ovih zapisa određuje knez svoju posljednju volju u pogledu 
svojih baštinjenih djedovskih posjeda. Ako bi ostao neženja, te bez žene 
i zakonite djece i baštinika pošao s ovoga svijeta, to baštinjene ili dje- 
dovske gradove i posjede, koje je od roditelja naslijedio i za diobe s bra- 
ćom za sebe samoga preuzeo ostavlja svomu bratu knezu Vuku Krstu 
Frankopanu i njegovim zakonitim sinovima, po imenu Gašparu i Jurju. 
Amo pripadaju grad Bosiljevo i kašteo Zvečaj, zatim grad i varoš Novi 
na Jadranskom moru. On prepušta te gradove, kašteo i varoš bratu 
i sinovcima uz pogodbu, da oni isplate legate i neznatne dugove njegove, 
koliko ne bi dostajala spremljena njegova gotovina, zatim da namire nje- 
gove sluge, On se nada, da će tu pogodbu brat prihvatiti to spremnije, 
što za izvjesno znade, koliko je on ta baštinjena imanja povećao i po- 
boljšao, kako je gradove (Bosiljevo i Novi) obnovio i koliko se s protiv- 
nicima, poglavito s knezovima Zrinskima, parničio, te u to ime više tisuća 
forinti potrošio, dok brat nije ništa doprinio, Knez Nikola poklanja bratu 
sve i oprašta ga od svakoga prinosa i naknade, jer se nada, da će on 
s tim radije odobriti njegove pobožne legate. Uz to je bratu i njegovim 
sinovima zapisao pokretnine, koje posebice ne navodi, jer ih je jamačno 
izbrojio u kodicilu.« 

»Kad je ovako knez odredio što treba za pokop svoga tijela i za 
svete mise; kad je namirio svoga brata i sinovce — prelazi na glavnu 
ustanovu svoga testamenta, Kao da strepi pred tim, da mu se duša ne će 
lako rastati s tijelom; kao da se boji, da mu svemogući Bo6 ne će tako 
milosrdno oprostiti grijehe: čini on veliku zađuš binu, samo da 
izraoli laku smrt i spas duše svoje, Očito se vidi, da ga nešto teško tišti, 
pa hoće da se grižnje savjesti oslobodi, Ne ono, što je od djedova baštinio 
— jer to nije njegovo —, nego sve ono, što je stekao svojim trudom, što 
je privrijedio kao ban i savjetnik kraljev, te čim on sam po svojoj volji 
može raspolagati: sve to žrtvuje u ime zadušbine, da okaje svoje grijehe. 
Veliko imanje svoje u Moravskoj, grad i gospoštiju Stari Jičin, zapisuje 
on u to ime, da se u Zagrebu osnuje i uredi zavod za opskrbu 
siromašnih učenika, koji polaze škole u kolegiju Isusovaca, Taj 
zavod ili seminarij neka se po njegovu rodu prozove »Frange- 
paneum«,a u njemu neka se prehranjuju i odijevaju ubogi »đaci na- 
roda poglavito hrvatskoga ili ilirskoga«, da bude jed- 
nom od njih znatne koristi za »naš naro de, Od svega prihoda toga 
imanja neka se samo opskrbljuje što više učenika, od kojih da se 
jedna trećina posveti svećeničkomu staležu, pa da od ovih opet dva do 
tri redovno izučavaju više nauke u Rimu i Bolonji. U zavod neka se pri- 
maju mladići ne samo iz Hrvatske i Slavonije, nego neka bude uvijek po 

jedan i iz Dalmacije. Biskupu bosanskomu Ivanu Tomku Mrnjaviću, očito 
prijatelju svomu, povjerava knez, da određuje pitomca iz Dalmacije, a 
po smrti njegovoj neka to čini onaj ili oni, kojemu ili kojima bi to biskup 
za života još povjerio. Knez Nikola kao da nije zadovoljan, što je za 
seminarij zapisao grad i gospoštiju Stari Jičin; on moli ovršitelje svoje 
oporuke, da nastoje dobiti od kralja još onih petnaest tisuća forinti i 
više, koje je imao primiti od njega za vjerne službe svoje, pa neka i tu 
svotu predadu kolegiju Isusovaca za spas duše njegove, Ako bi zagre- 
bačkim Isusovcima bilo teško i nezgodno, da upravljaju tako dalekim 
imanjem, mogu ga zamijeniti kojim bližim ili prodati ga za gotov novac. 
Ako bi Isusovci morali radi turske sile ili s drugih zamašnih razloga 
ostaviti Hrvalsku i Zagreb, to će brigu i nadzor nad seminarijem i njego- 
vim imanjem preuzeti zagrebački biskup zajedno s kaptolom. Kad pak 
radi turskih provala ne bi ni seminarij mogao više u Zagrebu obastati, 
onda ga Isusovci sa znanjem i privolom porodice Frankopana smiju slo- 
bodno premjestiti u štajerski Gradac, ali mora pridržati svoje ime (Frange- 
paneum) i primati samo pitomce hrvatske narodnosti. Uprava seminarija 
povjerava se Isusovcima, koji će ga sporazumno s bratom njegovim Vukom 
Krstom i s bosanskim .biskupom Ivanom Tomkom Mrnjavićem i u život 
privesti, A bit će zavod pod zaštitom zagrebačkih biskupa kao slični 
narodni zavodi u Rimu i drugdje pod okriljem kandinala.« 

»Knezu je bilo osobito do toga, da mu baš zaklađnica za »Frange- 
paneum« ostane za sve vijeke tvrda i nepobitna. On za to poslije Boga 
zazivlje još i samoga kralja, da kao najviši zaštitnik pravde i oporuka 
na zemlji njegovu odredbu ne samo svojim ugledom potvrdi i odobri, 
nego i po smrti njegovoj obrani od svih, koji bi joj se protivili. Svoju 
molbu na kralja nije mogao sam odnijeti, nego ju je povjerio Isusovcu 
Petru Ljubiću, bivšemu rektoru kolegija u Zagrebu, da je u njegovo ime 
odnese pred kralja, te da u njega izradi potvrdu oporuke. Kralj je kne- 
ževu oporuku potvrdio dne 24. studenoga 1635.« 

»U svojoj molbi tuži se knez, da ga već kroz dvije godine mori teška 
i pogibeljna bolest, te se nipošto ne nada, da bi mu se zdravlje moglo 
povratiti. Ali se ipak prevario, jer je zatim gotovo još dvanaest godina 
živio. Kroz to vrijeme događalo se svašta i promijenilo se koješta. Tako 
se bijaše ljuto zavadio s bratom svojim Vukom Krstom, generalom hr- 
vatske krajine, a imanje njegovo bijaše se znaino umnožalo. K tomu 
bijaše Ivan Tomko Mrnjavić umro 1639, godine u Rimu, a Isusovac Petar 
Ljubić 16, studenoga 1645, u Zagrebu, Sve je to sklonilo kneza, te je 9. 
travnja 1646. sastavio u Zagrebu dopunjak ili kodicil svome 
testamentu.« 

»Kodicil u glavnom sadržaje isto, što i prijašnja oporuka; tek se 
nekoje ustanove njezine popunjuju i objašnjuju. Suviše se legati obzirom 
na bolje prilike njegove povisuju, a neki novi pridavaju. Tako samostanu 


140 GRAD BOSILJEVO SREDIŠTE BOSILJEVSKOGA KRAJA TIL, 


Franjevaca na Trsatu ostavlja mjesto prijašnjih 1500 forinti dvostruku 
svotu, naime 3000 forinti, i to djelomice za dogradnju crkve, a djelomice 
za bolju opskrbu redovnika, Nadalje određuje za svoj pogreb 1500 forinti, 
pa i više, ako bi bilo potrebno. Sjeća se još i Kapucina u Zagrebu, kojima 
daje 100 forinti, Novi zapisi tiču se naročito Pavlina u Novomu i župne 
crkve Filipa i Jakova u toj varoši; suviše određuje za utvrđivanje sa- 
moga grada Novoga svotu od 1300 forinti, jer stoji na Krajini, te je izložen 
turskim navalama, Budući da je tražbina njegova od kralja Ferdinanda 
II, narasla do 19.000 forinti, zapisuje čitavu tu svotu Isusovcima u Za- 
grebu. Nadalje očituje, da kod Kaptola zagrebačkoga ima pohranjeno 
10.000 forinti, a u svome gradu Bosiljevu također više tisuća gotovih 
novaca; tim novcem neka se namire legati, onda službenici njegovi, a 
ostatak neka se podijeli nešto seminaru za uboge đake, a nešto siroma- 
sima uopće i redovnicima. Knez ne zaboravlja ni na ovršitelje oporuke; 
svakomu od njih daje dragocjen dar budi u zlatu budi u odorama, budi 
opet u gotovu novcu. Tako ostavlja banu (grofu Ivanu Draškoviću) ili 
svoj veliki prsten s dijamantom ili sto dukata i konja sa srebrenom or- 
mom; vicebanu (Gašparu Orehovačkomu) daje 200 forinti, konja i jednu 
kabanicu. Senjskomu biskupu (Petru Marianiju), koji će njegovo tijelo 
prenijeti na Trsat i ondje obaviti ukop, ostavlja 300 forinti gotovine, sto 
mjerova žita riječke mjere, dva saga i svileno pokrivalo za postelju. Ne 
odnemaruje napokon ni svoga brata, premda je ovaj njega više puta 
uvrijedio te svojim djelovanjem njemu i čitavoj porodici mnogo štete 
učinio, Ali on mu za volju Božju sve oprašta, te mu ostavlja gradove, 
varoši i kaštele onako, kako je navedeno u prvašnjoj oporuci, zatim 
srebrninu, namještaj i druge pokretnine osim onih, koje je već drugim 
ljudima ili svojim službenicima u drugom spisku namijenio. No zato za- 
klinje brata i sinove njegove, da se ne usude pobijati njegove oporuke, 
jer će ih inače pozvati pred Božji sud, da polože račun i da budu 
prokleti.« 

»Sasvim je prirodno, da knez Nikola ni u kodicilu nije zaboravio na 
»Frangepaneum« pa stoga naređuje, da zagrebački biskup vrši službu pro- 
tektorainadzornika, da bude ova zaklada po smrti kneževoj stalna, 
pada se prihodiseminarija ne upotrebljuju ni u koje 
druge pobožne svrhe, nego samo za uzdržavanje pito- 
maca. Napokon ustanovljuje, da najmanje polovicu pitomačkih mjesta 
ima popunjati porodica Frankopana zajedno sa zagrebačkim biskupom, a 
ostatak tek da popunjuju oci Isusovci po svojoj uviđavnosti. Od svih pi- 
tomaca mora da je najmanje jedna trećina iz primorskih strana i Hrvatske, 
jer se ondje osjeća veća potreba nego u Slavoniji.«""') 


11 Isp. o svemu Klaićevu raspravu na str, 155—167; zatim Lopašić, Spo- 


menici Tržačkih Frankopana, na str. 242—3, 245—50, 251—2, 256, 266, 267, 270—5. 

8, Već se u prvom kodicilu (9, travnja 1646.) knez Nikola tuži, da je 
»u staračkoj dobi i bolestan«. Ako se uzme, da je tada imao 62 godine, 
onda je posve vjerojatno, da ga još nije pritiskala starost nego samo ljuta 
boljetica, Usprkos tomu krenu knez Nikola na sabor u Požun, gdje se 
krunio mladi kralj Ferdinand IV, U Požunu pozli knezu. Osjećajući se 
»u stranom mjestu i daleko od svoje domovine« i sluteći bliski kraj života 
sastavi knez Nikola drugi kodicil dne 23. ožujka 1647, U tom 
kodicilu određuje knez, da se njegovo tijelo, ako bi umro u Požunu, ima 
»balzamovati, zatvoriti u bakren lijes i izložiti kod tamošnjih Franjevaca. 
Novi palatin, a bivši ban hrvatski Ivan Drašković, ima se zajedno sa 
senjskim biskupom Petrom Marianijem brinuti za sprovod, Ako bi pak 
mogao prije smrti stići u Beč te bi ondje umro, neka se izloži njegovo 
tijelo kod tamošnjih Isusovaca, dok ga ne prevezu u Hrvatsku, U tom 
slučaju neka se pobrine senjski biskup, da mu tijelo bude prevezeno iz 
Beča u Hrvatsku, pa onda sahranjeno na Trsatu u samostanskoj crkvi 
pred velikim žrtvenikom.« 

»I zaista je knez Nikola još živ mogao otputovati u Beč, gdje je sve 
pored pomnjive njege vrsnih liječnika umro 16. ili 17, travnja 1647, Još 
na samrtnom odru izdao je u nazočnosti liječnika pismo, kojim je objasnio 
svoje riječi u kodicilu o nadzoru zagrebačkih biskupa nad zavodom za 
opskrbu ubogih đaka u Zagrebu,« 

Na glas o smrti velikoga sina Frankapanske obitelji i hrvatskoga na- 
roda pisa gvardijan trsatskoga samostana Franjo Glavinić pismo pokoj- 
nikovu sinovcu Gašparu Frankapanu. Ovaj otpisa onomu slijedeći odgovor: 


»Admodum rever,. domine pater etc. — List v. m. pisan 27, aprila 
prijel sam i razumil sam, što mi v. m, pišete, Što se gospodina pokojnoga 
Miklouša Frankopana, moga strica dostoji, to je stanovito, da je u Beču 
preminul iz ovoga svita, Na nas je malo svoga dugovanja poufal, nego vse 
na gospodina sadašnjega palatinuša, Senjskomu biskupu i patrom Jesui- 
tom, Ja sam nad tim, da se ima na Trsatu u crkvi blažene device Marije 
zakopati, kako je i sam želil pokojni, I zaradi toga pisano je gospodinu 
palatinušu; kako od gospodina palatinuša list dojde, ja hoću sam u Beč 
po pokojnoga mrtvo telo pojti i v. m, oznaniti i za dispoziciu gospodina 
palatinuša. A tu stvar osebujnu, što mi v, m, oznaniti obićete, prosim 
v. m. što najprije, da bi mi na znanje dali. Izviše onoga, što je do sada 
za cirkvu na Trsat učinil pokojni dati, još nikoliko jezer ostavil je 
na ovu svetu cirkvu i na obdržanje onih redovnikov, S tim se preporu- 
čam u molitve v, m. i vsega konventa. Gospodin Bog v. m, zdravo drži. 
Pisano u Bosiljevu, 9, maja 1647. — Adm rev, dom. vestrae servus et 
amicus paratissimus, C, Gasparus a Thersacz m. p.« 

Što se je s kneževim tijelom poslije smrti zbivalo, to je podrobno 
opisao gvardijan Glavinić, »Čim je knez umro, smjesta su ga balzamirali, 

u lijes od kovine zatvorili, te u crkvi Isusovaca izložili. Tu je ostao, dok 
su ga nakon nekoga vremena prevezli u Hrvatsku i smjestili u grad Bo- 
siljevo,., Sama pogrebna svečanost obavljala se tek nakon više mje- 
seci, naime 1, i 2. veljače 1648, Sprovod je pošao iz Bosiljeva u Bakarsku 
dolinu, a odanle na Trsat. Vodio ga je knežev sinovac Gašpar. Po starom 
običaju hrvatskom došlo je na sprovod mnogo plemenite gospode i puka. 
Baš 1. veljače unesen bi lijes u crkvu i postavljen u sredinu njezinu. 
Onda se po starom običaju govorilo posmrtno slovo, ispjevalo opijelo, 
te lijes bude spušten u raku. Na lijesu je bio slijedeći napis: Nicolaus 
comes de Frangepanibus a Tersacz ac Segniae Vegliae Modrussiaeque 
perpetuus, s. caes, regiaeque maiestatis consiliarius, cum bene et pie 
obiisset Viennae Austriae die 16. Aprilis 1647, aetate vero sua prope 
septuagenarius: hac tandem urna requiescit“ Sutradan je Glavinić 
pjevao svečanu spomen-misu i vodio procesiju, pri kojoj su bila nazočna 


brojna gospoda i mnogo puka. Poslije toga bila je po narudžbi kneza Vuka 


Krsta i sina mu Gašpara velika gozba u samostanu, na kojoj su bili mnogi 
susjedni kapitani, gospoda, plemići i veliki broj svećenika. Kako je go- 
spodin Danilo, tajnik generala Vuka Krsta, kazivao, stajala je pogrebna 
svečanost oko sedam tisuća forinti.« 

Eto tako je napokon smirio svoje umorno i bolno tijelo knez Nikola 
IX. Frankapan, koji je za života svoga bio''* »persona ben affetta alla 
religione, et in particulare Francescana, grave, consegliere prudente, 
cavalier valoroso, ottimo cattolico e di bonissimi costumi«, kako ono 
reče Svandijan Franjo Glavinić,“ 

Poslije smrti bana Nikole naslijedi sva porodična imanja (Bosiljevo, 
Severin, Zvečaj, Novigrad na Dobri, Novi kod mora i Črnomalj u Kranj- 
skoj) njegov mlađi brat 


12 »Nikola Frankopan, vječni knez tržački, senjski, krčki i modruški, njegovog. 
carskog i kraljevskog veličanstva savjetnik, pošto je blago i pobožno umro u austrijskom 
Beču dana 16. travnja 1647., a po svojoj dobi skoro sedamdesetgodišnjak: napokon se u. 
ovom kovčegu upokojio.« 

118 >Osoba privržena religiji i franjevačkom redu, razborit savjetnik, krepostan 
vitez, najbolji katolik i najboljeg vladanja.« 

114 Isp, o svemu Klaićevu raspravu na str. 167—169; zatim Lopašić, Spo- 
menici Trzačkih Frankopana na str. 275—277 i 280—282: Spomenica gvardijana ira 
Franje Glavinića o smrti i o pokopu kneza Nikole Frankopana. 

10. Vuk IL Krsto. 


Tako je Bosiljevo došlo u vlast goa šooca iu ono doba posvuda 
na glasu vojskovođe, državnika i umnika,“ 

Imenom Vukovim ponosio se narod 
hrvatski, a pred Turcima i Mlečanima nije 
se ime njegovo ni šanuti smjelo. Ta od 
njega ih je hvatala i zima i groza. Pa i 
isti Nijemci teško gutahu ime Vukovo, na- 
ročito onda, kada slušahu pohvalu njegovu 
i kada gledahu djela njegova. Valvasor, 
pisac povijesti starih gradova veli, da je 
Vuk bio hrabar i gotovo svega života svo- 
Ša u ratu vrstan vojnik, koji se na Krajini 
u svakoj prigodi viteški ponio.“ Zagre- 
bački prepošt i pisac hrvatske povijesti J u- 
raj Ratkaj, koji je na vlastita uha čuo, 
kako kralj Ferdinand III. na požunskom 
saboru slavi vjernost, dobrotu i veličinu 
Vukovu,“ odlikuje Vuka ovim obilježjem: »Muž, koji se uvijek odlikuje 
katonskim dostojanstvom, ljepotom značaja, zrelošću misli.«'!? 

Tomu najznatnijem članu rozgve Tržačkih Frankapana nije suđeno 
bilo, da se užije ljepota bosiljevskog kraja i prednosti njegova grada, Ako 
se Vuk i rodio ovdje (po svoj prilici g, 1578.), za rana je morao krenuti 
s doma na odgoj i obrazovanje, da u Ljubljani, a poslije i u Bolonji steče 
što više znanja i vještine za buduće svoje vojničko i državničko zvanje. 
Ono malo djetinskoga raja, ono malo vedra i slobodna života ne dopusti 
mu vrijeme, ispunjeno bojovnom i očajnom krikom. Namjesto nevinih 
igara njegovu su dušu zanimali ozbiljni događaji, koji su dnevice uzbu- 
đivali grad i njegova sela, Da bi takvih uzbuđenja bilo što češće, staraše 
se Ferad-paša, koji je iz Bosne provaljivao u krajeve na Korani, Mrežnici 
i Dobri, pa se čak i u »belu krajinu« zalijetao. Tako je Vuk već u danima. 


115 Isp. o njemu: Lopašić Radoslav. Karlovac. Poviest i mjestopis grada i 
okolice, U Zagrebu 1879, Str, 187—194, — Lopašić Radoslav. Vuk Krsto Fran- 
kopan Tržački, (Danica. Koledar i ljetopis Društva svetojeronimskoga za priestupnu 
Sodinu 1884, Zagreb 1883, Str, 99—108) — Lopašić, Spomenici Tržačkih Franko- 
pana, Str, 205—107. > 

#416 »Er war ein tapferer und fast lebenslang im Kriege getibter Soldat, welcher sich 
auf den Grenzen allezeit ritterlich gehalten.« 

117 »Ille bonus et fidelis est noster servitor et vir magnus« (Ratkkay G. Me- 
morio regum et banorum regnorum Dalmatiae, Croatiae et Slavonia#, inchoata ab 
origine sua et usque ad praesentem annum MDCLII, Viennae 1772. P. 191.) 

18 Vir Catoniana gravitate, morum elegantia, consiliorum maturitate insignia 
omni tempore existimatus,« 

nježnoga djetinjstva imao prilike, da gleda i upozna sadržaj budućeg 
života svoga, A taj sadržaj započe rano, vrlo rano. ' 

1, Vuk bijaše časnikom na hrvatskoj Krajini od najranije mladosti 
svoje. Godine 1612, posta zapovjednikom Modruša, g. 1618. kapetanom u 
Ogulinu, g. 1620. velikim kapetanom i vicegeneralom u Senju, a g, 1626, 
velikim generalom »vse hrvatske i primorske krajine«, Do te potonje časti 
on se jedini između hrvatskih časnika popeo, i ako mu je gradačko vijeće 
dosta zapreka stavljalo. Ali za tu visoku vojničku čast i službu predlagahu 
ga već g. 1621, kranjski staleži, jer ga za taj položaj držahu najvrsnijim 
i jer osjećahu, da će Vuk svojski čuvati ne samo Krajinu nego i susjednu 
Kranjsku; I u tom se kranjski staleži ne prevariše, Već prve godine svoga 
vrhovnoga zapovjedništva nad Krajinom čvjenča Vuk svoje junačko čelo 
ratnim vijencem i potvrdi ispravno nadanje kranjskih staleža, Pod gradom 
Karlovcem zahvati on jaku tursku vojsku i nemilice je razbi (g. 1627.). 
Vuk je u borbi s Turcima počinjao tako velika i junačka djela, da mu u 
povijesti Krajine ne bijaše druga, Stoga je Turcima bio strahom i trepetom, 
a ne manje i Mlečanima, s kojima je već prije slavno vojevao. Takvu 
jednu vojnu njegovu s Mlečanima opisuje Lopašić vrlo živo i slikovito, 
pa ćemo taj opis ovdje ponoviti, da se vidi kakva je junaka imalo Bosiljevo 
za vlastelina svoga. 

»Vuka uvrijediše Mlečani osobno, porobivši i opustošivši njegovo 
imanje Novi kod mora na grozan način, Začuvši oni po svojim uhodama, 
da u Novomu nema posade, već da je otišla u Otočac, koji se upravo tada 
učvršćivao proti Turčinu, navališe iznenada 29, kolovoza 1615, na Novi, 
te počiniše užas i strahote, da je Bogu plakati bilo. Malu nevinu dječicu 
pobacaše u oganj, a ljudstvo zajedno s popovima, koje pohvataše u 
crkvama pred oltarima, posjekoše, Iz žrtvenika oboriše na tle monstran- 
ciju sa sv, hostijom, te polupaše i pokvariše po čitavu mjestu i okolici sve 
stvari, koje ne mogoše sa sobom ponijeti, Zbog ovog krvološtva mletačke 
gizdave i lakome gospode i za osvetu zbog drugih šteta, koje mletačka 
vlađa počini po Vukovim imanjima i na dobrima Zrinskih: na Trsatu, u 


“ Bakru, Hreljinu, Kraljevici i Bribiru, gonio je Vuk Mlečane nemilice sa 


svojim bratom Nikolom najprije u Primorju, a zatim, kada se kralj Fer- 
dinand II. zaratio s mletačkom republikom, po Istri i Furlaniji, zadavši 
Mlečanima sa svojim Hrvatima trista jada, Osobito se Vuk osveti Mle- 
čanima navalom u monfalkonski predio, gdje je na mletački način robio 
i palio, i time neprijatelja odvraćao i sustegao od provale u tršćansko 
područje, Otuda bijaše poslan sa svojim četama u grad grofa Petacija Sv. 
Servul, Upravo bijahu Mlečani porobili selo Podgorje pri Servulu, a njihov 
se proveditore Benko de Leze bijaše smjestio kod tršćanskih solana, kad 
eno banu Frankopan sa svojih 3000 Hrvata u Servul, Tu se zametnu bitka 
na 15. studenoga 1615. Hrabrost hrvatska i vještina Frankopanova odluči 
bitku u korist naših poslije boja od dva sata, premda je neprijatelja znatno 

